qundao/data-zh-poetry huggingface dataset:
酹江月
作者：刘处玄
朝代：元

厌居人世，似孤云飘逸，鹤升霄汉。自在无拘空外去，撒手直超彼岸。到处为家，琴书为伴，信笔闲吟叹。洞天高卧，任他人笑懒慢。夏近百尺森松，水帘响亮，飞入龙泉涧。渴饮霞浆仙会处，童稚唇歌舌诞。趖了轮回，完全性命，迷者应难赶。忘名绝利，一任人非人赞。
酹江月
作者：刘处玄
朝代：元
体裁：词

厌居人世，似孤云飘逸，鹤升霄汉。自在无拘空外去，撒手直超彼岸。到处为家，琴书为伴，信笔闲吟叹。洞天高卧，任他人笑懒慢。夏近百尺森松，水帘响喨，飞入龙泉涧。渴饮霞浆仙会处，童稚唇歌舌诞。趖了轮回，完全性命，迷者应难赶。忘名绝利，一任人非人赞。
酹江月
作者：刘处玄
朝代：元

古今贩骨，想生来死去，荣枯多少。百载光阴四序逼，不觉形容衰老。世伪浮华，转头如梦，到底成虚娇。无生一念，念道真明达了。最好福地清居，依山临水，自在携筇到。占得真欢霞洞隐，无事闲看圣教。功行周圆，完全性命，胜似重修醮。炼成道体，别有金书来诏。
酹江月
作者：刘处玄
朝代：元
体裁：词

古今贩骨，想生来死去，荣枯多少。百载光阴四序逼，不觉形容衰老。世伪浮华，转头如梦，到底成虚娇。无生一念，念道真明达了。最好福地清居，依山临水，自在携筇到。占得真欢霞洞隐，无事闲看圣教。功行周圆，完全性命，胜似重修醮。鍊成道体，别有金书来诏。
酹江月
作者：刘处玄
朝代：元

寿过彭祖，更官高一品，石崇贵富。古往今来人世事，觉了不堪重虑。归去渊明，乘舟范蠡，先已超升去。真通道德，趖却死沉阴路。云步阆苑蓬山，仙乡不夜，各有逍遥所。过了天元无上道，千载难逢难遇。石火光阴，浮沤生灭，飞走乌随兔。速修性命，暗有贤圣提汝。
酹江月
作者：刘处玄
朝代：元

碧轩阒坐，顿忘言、闲了诗书千卷。松径携筇真念道，妙奥天机深远。物外人间，京华云洞，慧眼开时见。有无俱泯，吟笑浮生不辩。拔宅庞许飞升，大罗归去，贩骨死生免。不夜仙乡无苦恼，阆苑瑶池清宴。海变松枯，亘容弗老，世伪真无羡。六铢衣挂，复去朝元重现。
酹江月
作者：刘处玄
朝代：元

陇西余虑，到潍阳秦台，空来空去。贵府推官同太守，相访临归叮嘱。壬戌新正，欲邀到府，未见先生许。处玄重答，这里元宵亦做。四序孰悟三元，天官赐福，下救阴灵苦。生在中华崇道德，世赞名传千古。大醮洪禧，青词奏圣，感应应难遇。文山作醮，白龟莲衬王祖。
青杏儿
作者：刘处玄
朝代：元

九月季秋凉。谢尊官、重献霞浆。难当厚礼重重爱，世中名利，贪争俗虑，身坐心忙。道化怕无常。三十年、总敬丹阳。东莱满郡无疑妄，天元庆会，这番归去，朝现天皇。
青杏儿
作者：刘处玄
朝代：元

念道玉浆多。得真欢、大笑呵呵。自然酩酊逍遥快，依山临水，云霞洞外，忻后高歌。世景急如梭。恋恩山、洒洒波波。若肯回头归真一，烹铅炼汞，功成行满，升入烟萝。
青杏儿
作者：刘处玄
朝代：元

迷者似河沙。想世间、学者如麻。万中敬信无一悟，观今视古，浮生浊梦，个个都差。达了莫矜夸。访洞天、闲卧烟霞。他年归去方知得，瑶台阆苑，神仙乐处，四序仙花。
青杏儿
作者：刘处玄
朝代：元
体裁：词

迷者似河沙。想世间、学者如麻。万中敬信无一悟，观今视古，浮生浊梦，个个都差。达了莫矜誇。访洞天、闲卧烟霞。他年归去方知得，瑶台阆苑，神仙乐处，四序仙花。
双调·清江引
作者：刘婆惜
朝代：元

青青子儿枝上结，引惹人攀折。
其中全子仁，就里滋味别，只为你酸留意儿难弃舍。
奉陪宪副王公谒灵润祠
作者：刘子郁
朝代：元

缓辔乘骢转翠巅，偶陪宪使到龙泉。苍松老桧参天色，碧瓦朱甍耀日鲜。救旱有灵皆乐岁，为霖无地不丰年。炉烟礼罢香犹在，赋就新诗万古传。
饯伯容
作者：刘孟晔
朝代：元
体裁：七言律诗

沿撽东行玉节光，匡庐双剑照寒芒。文星移次傍南斗，楚水馀波及豫章。白简明分千里月，清标气肃九秋霜。斯文幸托苏天庇，伴水春融芹藻香。
山中梦母
作者：刘宗远
朝代：元

霜月照屋壁，霜风涌江波。终夕不能寐，辗转思怀多。忽梦吾母来，宛然度山阿。但问儿衣薄，语短不及他。儿寒尚可忍，地下知如何。
江村苦雨
作者：刘宗远
朝代：元

雨脚何时住，江流逐日深。一寒违众务，百虑集归心。夕景含饥色，春光堕积阴。去年携酒处，月满杏花林。
飞翼亭
作者：刘宣
朝代：元
体裁：古风

朝挹东山云，暮看西山雨。孤亭在中央，相对如宾主。矫矫卧龙蟠，轩轩飞凤舞。树影各参差，岚光互吞吐。吁嗟吴越亡，于今已千古。不悟抉目忠，讵知尝胆苦。登临抚陈迹，凄凉与谁语。白鸟烟中来，长歌下山去。
兰亭
作者：刘履
朝代：元
体裁：古风

维兹暮春节，光风扇和柔。雍雍集兰渚，萧萧皆良俦。俯观百卉茂，仰睇孤云浮。摛藻遂挥翰，汎觞随曲流。契彼舞雩咏，千载同悠悠。世殊事亦泯，陈迹空林邱。散怀良不易，劳形复何求。抚景发深喟，畴能踵前修。
七夕次吕佥宪韵
作者：刘崧
朝代：元
体裁：五言律诗

华月丽秋天，寒光莹若泉。星移银汉节，花合绮楼烟。鹊影浮珠贝，蛛丝罥藕莲。人间与天上，安得两团圆。
三月十五日陪南溪诸公载酒渡溪至山下扫坟
作者：刘崧
朝代：元
体裁：七言律诗

晴日出烟三丈高，踏青相唤过东皋。乱红点地忽飘雨，新绿满山如涌涛。几处松间登麦饭，何人地下醉香醪。若为招得浮丘伯，乘月吹笙戏碧桃。
不涉风波亭歌为糜朝英赋
作者：刘崧
朝代：元
体裁：古风

烈烈北风，汤汤横波，大船乘危小船覆，公独不涉留山阿。赤鰌鬐，黑龙尾，长鲸峨峨撑白齿，偶一触之命如纸。滟滪云深自有堆，海门黑月元无底。我昔见公南浦之龙沙，知公作亭非不华。上砻翠石凿户牖，下列琴策开烟霞。客如流云酒如海，枣已如瓜菊堪采。醉歌白雪扬清风，独立东南三十载。历观古贤达，孰不恋閒居。后有栗里之陶氏，前有东门之二疏。公乎公乎又何羡乎鼎食而禄秩，驷马而高车。登公亭，酌公酒，风波于公果何有。酌公酒，听我歌，风波风波奈我何。
二月二十日述怀
作者：刘崧
朝代：元
体裁：七言绝句

别时曾赋落梅花，江上风寒燕子斜。过却清明三日雨，荼蘼亭上客思家。
二月十八夜辞屋叹
作者：刘崧
朝代：元
体裁：古风

城狐暝嗥乌啄木，主人惊呼夜辞屋。忽闻官军破城府，号令新传大都督。火烧排栅照夜光，饶军奔溃人马伤。快船直上春水发，明日军来安可当。贫家无时走军马，少在家居多在野。断垣未补棘遮门，败壁无泥雨飘瓦。去年同行三十人，今年一妻兼病身。弟兄飘散儿女丧，投杖欲往还逡巡。人生辛勤理门户，暂去那能不回顾。开花不得待人看，愤杀墙东旧桃树。
出村
作者：刘崧
朝代：元
体裁：七言绝句

偶沿流水出孤村，遥见人家欲断魂。屋上野狐嗥不去，土垣插棘半无门。
出雷阳初渡东洋沟
作者：刘崧
朝代：元
体裁：五言律诗

南出雷阳郭，东洋第一沟。气蒸通海润，味苦杂潮流。蜃垩涂舟遍，蒲茅覆屋稠。还闻�风起，飘卷到城楼。
初游长兴寺
作者：刘崧
朝代：元
体裁：五言律诗

一路萦纡入，群峰迤�开。树连山路合，溪带石桥回。烟火依农屋，云霞隐佛台。如何千载下，不见一人来。
别从兄本泉教授之南阳
作者：刘崧
朝代：元
体裁：古风

我家兄弟犹联琚，四十年前无异居。西头下市日来往，扫石共读林间书。长成离隔风雨过，骨肉忧患何纷如。老人大父忽已远，后者忽昧戚与疏。南城府君子所祖，旧宅江上遗荒墟。兄从往年住城郭，早有二子应门闾。往从广西起荐辟，上隆职教腾清誉。公侯子孙必复始，喜见仕版开其初。衡州太守见旌节，设醴宾筵类左虚。荆衡东南忽破碎，间道潜归惊崄岖。凄凉诸侯旧宾客，刺口论事从欷歔。蛟湖流水清绕屋，灌溉可以勤菑畬。寒风吹衣霜霰厉，子复南上辞林庐。潮阳更在万里外，我欲遮道牵其裾。安得乡园复聚处，带经跨犊随耕锄。向来总角今老大，愧我寂寞如栖苴。送行无酒不得醉，怀抱郁郁无能摅。潮水有蛟山有虎，慎尔鞭策无驱车。
北平十二咏 其六 御黄子
作者：刘崧
朝代：元
体裁：五言律诗

本是中园李，多因杏接成。喜传希世味，因锡御黄名。圆莹含秋色，甘香注露英。只今玉食俭，远物未曾徵。
北斋晚凉即事
作者：刘崧
朝代：元
体裁：七言律诗

高阁微风不动帘，晚云时送雨纤纤。乌求坠子窥深草，燕接飞虫拂近檐。碧碗行茶冰共进，青盘盛果酒频添。秖惭素食承优渥，已分清心破酷炎。
古意五首其三
作者：刘崧
朝代：元
体裁：五言绝句

银碗兰膏满，分灯炷两燖。终然共光彩，莫认不同心。
叹息行赠别胡思斋
作者：刘崧
朝代：元
体裁：古风

叹息复叹息，志士恒苦辛。少日不得意，暮年愧其身。前有尊酒清且旨，酌酒奉君君莫止。人生最乐在相知，莫徇虚名轻跅弛。市中屠贩还封侯，扬雄草玄空白头。浮云不尽万里意，白日长悬千古愁。南山之阴多洞府，十年不归叹修阻。绿萝芳草淡风烟，君独胡为在尘土。五云馆前花满津，紫骝蹀�骄青春。春时禽鸟各自适，燕子低徊还附人。江风萧萧吹水急，江寺钟残野鸟集。口中吟咏眼看山，细雨苍茫愁独立。邓溪漉漉秋水泥，见尔令我欢相携。酒酣燕坐石盘岭，明月正在松林西。近闻烟尘起闽广，官军驱驰日南上。郡邑无人豺虎行，道路萧条竟安往。我思旧游湖水东，昔者登临今不同。常年九月章浦净，吴霜夜落青芙蓉。芙蓉花开日欲暮，美人娟娟隔烟雾。一段愁心化綵云，至今飞绕河桥树。今夕果何夕，别君还忆君。古来贤达常坎坷，慎尔出处超其群。
同舒伯源自双溪口度桥登高山望幽谷诸峰赋八绝其四
作者：刘崧
朝代：元
体裁：五言绝句

采得蘼芜草，无花认不真。持之不忍弃，留问路傍人。
和子与王先生夏日途中望武山二首其二
作者：刘崧
朝代：元
体裁：五言律诗

野寺临溪古，方桥驾石牢。云车停远盖，风树隐虚涛。赤日南天迥，青岩北斗高。却思燕地冷，雪碗送冰桃。
和答汤子敏山中寄示
作者：刘崧
朝代：元
体裁：七言律诗

青杉锦树连东村，怪禽野狐嗥北原。客居岑寂且自遣，人生艰难安可论。偶寻柿叶写诗句，更折梅花开酒尊。坐想好怀浑不寐，萧萧霜月上柴门。
咏怀一首
作者：刘崧
朝代：元
体裁：古风

惊风吹阴霾，惨澹从南来。群山不可见，赣水流喧豗。浮梁限舟楫，苍茫使人哀。窃闻闽寇发，跳梁驱驽骀。啸呼千百辈，日甚蚁垤培。倒廪夺官粟，揭竿事行枚。汀州前月破，属县如缀鋂。寨营少构结，仓卒罹罿䍙。脱身锋刃徒，潜行哭焚灰。长缨陨巨弩，紫绶窜草莱。邻邑号虎狼，具状檄所该。月中羽书下，邮吏疲鞍■。百步不回头，夜呼城门开。人心实危慄，天意固久胚。夜来大星坠，血色烛九垓。见者不及瞬，曳尾东南隈。父老行叹息，儿童且嗤咍。承平亦既久，敢谓无遗才。干戈在穷谷，战马或虺隤。奔腾捷猿狖，何以收渠魁。石城界其左，剽掠易历陔。繁云接巉壤，杀气侵崇峐。奈何墟烬者，直以封利媒。我兄蓝田寓，阻修困炎埃。似闻饥窜日，饮水不满杯。独辞主翁宅，寄迹莲花台。消息苦不真，出滩何悠哉。令我引睇之，泪眼如凝衃。武山当我前，落日红焞焞。大军动地至，笳鼓生风雷。旌旂蔽积水，参差溯云桅。所幸气候时，清霜折群荄。长风肃金气，槁振枯亦摧。鼎汤宁跃鳞，沙日会曝腮。终然不遑寐，念此怀忧悝。起瞻华盖尊，紫气明三台。再拜览馀辉，天庭正高傀。中原蓄精锐，金城屹龙堆。计日荆棘除，道路终恢恢。便当引轻缆，往迎泛沿洄。归来慰亲娅，为兄具樽罍。复此当几时，愁肠日周回。仰彼林表翮，双飞故毰毸。谁怜失群鸟，悲鸣正徘徊。
咏雪
作者：刘崧
朝代：元
体裁：五言排律

飘忽来何处，纷纭势不齐。漫空翻上下，著地遍东西。冻合松林重，声闻竹屋低。嵚崟缘石壁，烂漫布山溪。曲直循绳矩，方圆应璧圭。寒辉偏照户，素质不沾泥。附垤俄惊厚，填洼迥觉澌。伴吟栖近阁，随舞入青闺。猎往踪先得，樵归路欲迷。谷深愁侧入，桥滑怯危跻。林暝蹲千鹄，沙寒散万羝。缀衣侪玦瑀，集树混梅梨。堤港增新堰，田园失旧畦。马驰惊逸辙，兔过识奔蹄。行客重装襺，居人缩拥烓。积檐朝未扫，压轴晚犹�。赏胜思图画，驱寒问酒椑。冻僵怜野狖，光眩误邻鸡。晏岁应多遇，严程未可稽。停鞭呵冻笔，聊与寄新题。
园居杂兴八首其六
作者：刘崧
朝代：元
体裁：古风

荷锄出东皋，我黍忽已苗。苗短不自持，百草势转骄。良苗异本根，芜秽乃独超。敢辞�耘勤，永愧雨露饶。周雅永思古，王风竟颓凋。人生重所务，岂独在夕朝。
夜宿城西闻雨有怀新堂瓦覆尚缺感赋二绝其二
作者：刘崧
朝代：元
体裁：七言绝句

架上残书乱不收，短琴亦挂壁东头。直愁沾湿无泥滓，尤恐堂坳作水流。
夜惊
作者：刘崧
朝代：元
体裁：七言绝句

鸡喧犬嗥牛夜鸣，空村月落旅魂惊。何人敲竹争防虎，坐听山风过五更。
奉和刘侯对月一首
作者：刘崧
朝代：元
体裁：七言律诗

深沉鼓角动重关，迢递星河近暮山。卧匣宝刀鹇尾白，悬门弓韔虎文斑。石林寒落鞲鹰急，原草秋肥厩马閒。忽忆海天南讨日，月中飞箭下黎蛮。
奉次杨主簿军中感怀四首寄康山长宗武·其一
作者：刘崧
朝代：元
体裁：七言绝句

东望瑶峰紫翠交，群公坐镇足吟嘲。按行轻骑如飞鸟，日过云山第几坳。
奉答王□颜秣塘山中寄示之作
作者：刘崧
朝代：元
体裁：七言律诗

鸟啼林馆落花深，长羡閒居物外心。老去鹿门寻旧隐，愁来巴里足新音。镜中白发霜初破，帐里清灯月共临。寄远谩劳春兴发，何时载酒出山阴。
寄谢同游诸子
作者：刘崧
朝代：元
体裁：七言律诗

草满柴门昼不开，喜闻维棹故人来。江头送酒穿林竹，寺里题诗破石苔。斜日凫鹥寒影乱，断云鸿鹄暮声哀。萧閒自极登临兴，飞盖南溪莫谩催。
寄赠周德刚自万安归九江
作者：刘崧
朝代：元
体裁：七言律诗

惶恐滩声日夕哀，故人令弟独能来。岭南盗寇经时出，江上舟�几日回。客路西风桑叶落，故园细雨菊花开。县公留别应相惜，白藕黄橙照酒罍。
广州杂咏二首·其一
作者：刘崧
朝代：元
体裁：七言绝句

鲫鱼潮退馀溪卤，牡砺墙高结海沙。红豆桂花供酿酒，槟榔蒌叶当呼茶。
广州杂咏二首·其二
作者：刘崧
朝代：元
体裁：七言绝句

椰杯深贮荔枝浆，桂酒新调苏合香。啖客槟榔红齿颊，唤人鹦鹉绿衣裳。
悼严焕
作者：刘崧
朝代：元
体裁：古风

旧宅已芜没，城乌终夕啼。新坟亦宿土，秋草还萋萋。谁为荓螫蜂，永痛触网�。老母抱弱孙，投迹向山溪。新愁不可道，往事焉得追。故交半零落，梦寐增惨悽。对酒忆同醉，检书看故题。茫茫风中尘，汨汨山下泥。维南三顾在，谁与重登跻。
悼女侄端
作者：刘崧
朝代：元
体裁：五言律诗

已谓生还遂，谁知死病仇。畏途携共远，故室返无由。弄果啼时掷，遗绷葬后收。重泉应见母，汝父正多忧。
感赋七首·其一
作者：刘崧
朝代：元
体裁：五言律诗

闪闪一星赤，西林夜色高。乾坤自空阔，景物故萧骚。庭迥栖凉叶，门深翳雨蒿。狐狸浑不见，竟夕向人嗥。
戊子六月喜雨
作者：刘崧
朝代：元
体裁：古风

溪原雨既作，暝色复惨䨴。乱云无时兴，淫浸恐奔溃。居人坐当户，烦暑欣涤溉。冥冥飞鸟绝，窈窈横冈背。黄罗六七里，举首一山对。念子暂阻修，而多发幽慨。神驰碧林表，思豁澄宇外。舆盖强仆夫，逝将汨泥秽。亲情见款曲，屡起捉衿佩。侧足石径微，颇亦虑迷殆。野航终不渡，潦势方益大。且复连夜床，高谈慰忧痗。时维秋夏交，变惕蜂蚁队。湘湖荡流波，其色黯玄黛。将军久驻马，农亩应释耒。簪裾恬食息，豺虎越阛阓。明王布德泽，此理竟谁昧。秋风落刁斗，夕露沾甲铠。岂知藜藿味，优暇乃我辈。勉君迟遁思，过雨方可爱。持杯接华烛，登俎烝肴载。庭芜欣濯濯，凉叶交��。吁嗟治乱机，倚伏纷万态。众流终赴海，群巘必宗岱。欢期且莫违，天道终有在。矧兹服平素，陈谊炯肝肺。谁能伤局促，而不思奋淬。会合如可常，能来勿辞再。
承家兄自石城南归消息述赋五首·其三
作者：刘崧
朝代：元
体裁：七言律诗

稍出蓝田见暮烟，徐坊迤�下雩川。防夫夜筑缘山寨，逻卒时遮下水船。风急妖尘侵岭外，日斜戍鼓起楼前。出滩行李从萧索，愧尔长年剩一钱。
承练教授伯上由南冈市出州途中有作寄示依韵奉赋
作者：刘崧
朝代：元
体裁：七言律诗

龙州春浪绿逶迤，肠断行人欲发时。芳草独当沙际出，閒花偏向雨中宜。极知庾信诗能赋，谩笑刘伶锸自随。寂寞珠林旧茅屋，可能维楫赴幽期。
投老归田承敬则陈兄有诗见寄依韵奉答
作者：刘崧
朝代：元
体裁：七言律诗

莫怪经年相见稀，閒心已逐野云归。花间旧酿荼蘼酒，松下新裁薜荔衣。山树晓晴黄鸟并，野塘春涨白鱼肥。怜君坐病吟成癖，天上何人识少微。
春日述怀五首其四
作者：刘崧
朝代：元
体裁：古风

芳序积霪雨，凄其薄凉风。物情感催促，世故伤樊笼。宛宛陵中苕，嶷嶷江上枫。新荑掩茂绿，旧蘤舒轻红。调音愧流莺，矫翼怍冥鸿。沈郁坐中庭，幽赏谁与同。援琴发绿水，操翰萦文虹。志惬本理齐，处裕在德丰。推移有常运，深穆自玄功。永言契达观，毋为戚终穷。
有咏胡麻花者同赋一首
作者：刘崧
朝代：元
体裁：七言律诗

挺挺芳茎节节花，轻盈有态莹无瑕。金绳雪铸千铃小，宝树霜悬万盖斜。云影茏葱栖翠陇，雨香历乱扑晴沙。苦心独抱秋房冷，会压琼脂滴绛霞。
楮巢诗为彝仲赋
作者：刘崧
朝代：元
体裁：五言排律

豪贵金为埒，高人楮作巢。一区通�窱，四壁绝■坳。煖爱风威隔，寒惊雪色交。调琴延舞鹤，挥笔看腾蛟。径小缘松入，门幽傍竹敲。寄言尘土迹，未可漫相淆。
次周所安寄短歌
作者：刘崧
朝代：元
体裁：古风

周郎春兴醲如酒，绕屋陂塘种杨柳。忆曾相过赏东风，手引流霞�北斗。当时不省生远愁，花下起舞回高秋。长松挂月出石岭，清夜醉倒东溪头。别来几度秋风发，却怪音书望中绝。行人马上念乡关，九月居庸洒飞雪。羡君一门如棣花，石室旧藏书五车。昨来寄我三百字，字墨矫矫犹翻鸦。我惭衰迈成漂泊，钓水耕山负前约。山林啸傲方日长，慎勿白首悲冯唐。
正月十二日肇庆府观迎春
作者：刘崧
朝代：元
体裁：七言律诗

南访龙媒踰五岭，北瞻凤阙想重楼。日边奉诏辞金马，海上逢春送土牛。充席荔蕉怜远物，绕城桃李似中州。永怀恩宴承宣早，光禄筵深酒满瓯。
江上对月歌
作者：刘崧
朝代：元
体裁：古风

明月初出云间时，炯如金盆光陆离。驻影疑遮青桂树，飞光直射碧桃枝。枝间烂烂花如雪，风力高寒吹欲折。便持玉案紫琼杯，还酹青天白银阙。白银阙，几千文，九州四海遥相望。一年十二度圆缺，惟有春时最和朗。我从抱病滞故园，十夕九雨增忧烦。此时朋游少欢聚，谁与共倒林中尊。只今玩月流江浒，却忆兄行弟游处。湘水天青路口云，雩山雪照罗岩树。独不见兮心惨伤，举头看月怜异乡。华山老鹤歘起舞，龙门流水横秋霜。人生富贵复何有，笑折花枝劝行酒。未须秉烛向西园，更与回尊唱杨柳。
游金精夜宿桃阁余与郑同夫张灯置酒且饮且吟命田仲颖书之余二人饮益豪吟益奇赵伯友从旁醉卧闻喧笑声忽跃起大呼好句好句仲颖亦时时瞌睡不应罗孟文从旁大笑不已道士姜近竹以继烛不给先退矣迨明缀之得五十韵
作者：刘崧
朝代：元
体裁：五言排律

木落秋容净，天高旦气清。乾坤澄玉色，云雾豁金精。招隐怀丛桂，寻幽想茯苓。委蛇缘涧壑，迢递出郊坰。赤岭酣朝旭，青峰带曙星。筼筜交石崦，萝薜荫林亭。峡口闻清唱，崖阴见耦耕。洞猿啼石裂，山鹘掠云平。瑶草迷玄圃，琪花蔼赤城。老君岩崱屴，仙女沼泓澄。玉几栖崖稳，金床映户荧。仙桃宁有种，石鼓自无声。莲坠飘银汉，松蟠偃翠棂。缘檐风铎乱，挂壁雨瓢轻。木鹤遥占斗，铜龙并拱衡。殿标唐岁月，地拥汉精灵。凤诏云霞焕，龙章日月精。搴帷瞻绰约，隔水望娉婷。奕奕青霞服，飘飘赤羽旌。采鸾朝解佩，骑虎夜吹笙。缥渺何由遇，荒唐孰可名。悲歌传下土，遗迹渺飞軿。王纪长沙系，兵行百粤征。委禽怀恋恋，凿石感铮铮。仙偶真难匹，师昏竟莫成。断云空有望，流水故无情。已矣遗祠庙，苍然肃殿楹。莓苔沾玉座，尘网拂珠缨。明镜沈秋涧，残棋委石枰。寻真怜梦窈，抚字觉心惊。映日蚕崖瘦，缘云鸟道横。跻攀愁独坐，歌啸混同行。剪烛当清漏，移尊近翠屏。绝襟从客醉，移席任渠争。酬唱兼谐谑，登临任送迎。孟文频绝倒，仲颖故沈冥。思苦心应呕，眠迟眼屡瞠。吟教刘楚哑，联到赵埙醒。月冷茶烹栗，霜寒瓜剖琼。风从钟后息，泉共醉时听。磨石须题姓，临池欲写经。继膏愁道士，授简愧诸生。林鸟寒初定，岩扉夜不扃。栟榈高瑟瑟，黄竹乱琤琤。天地真㵳泬，朋游此合并。百年成过鸟，一夕感浮萍。野迥参初转，庭空露向零。长吟倚空阔，吾欲访蓬瀛。
湖亭午宴与旷伯逵欧阳铭萧曙联句三十韵
作者：刘崧
朝代：元
体裁：古风

林馆众绿净，微风濯烦歊。眷言集群彦，清宴永崇朝。礼尚匏樽俭，欢逾锦瑟调。初筵陈旅语，雅韵接仙韶。磊落高怀泻，疏狂逸兴飘。炙鲜香溢鼎，注玉色翻瓢。斟酌烦童竖，歌呼狎友僚。杨梅红欲滴，山韭翠初挑。坐倦轻絺解，吟酣小扇摇。云窗尘不到，雪碗暑全消。憩渚仙禽迥，穿檐海燕娇。飞飞浑不定，矫矫讵能招。慈竹秋阴近，宫槐暮色遥。居便人事简，贫爱客情饶。闭户仍投辖，携壶更解貂。习池宁足恋，谢墅故难邀。自抚便便腹，谁呼袅袅腰。青云期放旷，白发任飘萧。楚也泥途迹，铭乎玉雪标。那能终隐逸，端可上云霄。萍梗嗟良会，蓬蒿托圣朝。赤心元皎洁，丹禁自岧峣。伏剑青蒲切，趋班玉笋超。鸡鸣天阙道，龙跃海门潮。结驷陪官署，联镳出使轺。北游尚尘土，幽事且渔樵。胜会宁辞数，狂歌故不骄。杯行须泛泛，瓶罄莫寥寥。苏圃连花坞，徐亭带柳桥。它年留雅韵，应得继风谣。
猎犬篇
作者：刘崧
朝代：元
体裁：古风

晨起同出猎，跳梁相叫嗥。岁久识主情，指顾能周遭。山石穿我蹄，荆棘罥我毛。为主逐肥鲜，不辞奔走劳。穷深抉幽险，狂狡焉得逃。咂血不顾馀，一饱随所遭。主人获隽归，意气方盛豪。累然妥其尾，偃卧墙东蒿。
玉兔泉联句
作者：刘崧
朝代：元
体裁：古风

成均地何灵，圣泽资灌沃。兔奔兆奇徵，井渫发新斸。自非三窟深，孰湛一泓绿。储精本从金，生色绝胜玉。霜唇蘸寒饮，雪毳翻夜浴。酿冽补酒经，沐丹验仙箓。杵舂蟾宫弃，珠喷鳣堂触。朵月生阴津，观天漏晴旭。水澄毛骨竖，鉴彻须眉烛。鵵名徒自奇，桧行秽难赎。虽涵东郭狡，难洗上蔡辱。引满瓶未嬴，探幽绠频续。流罂渗银床，出窦溅琼粟。醉沃日晕花，冻吸指连瘃。濡毫乃自润，照影从人欲。光沈天上魄，祥启地中躅。摛辞挹馀清，盥荐侑佳告。剑刺非贰师，池移岂身毒。燕支愧淫陈，盐卤鄙富蜀。不动疑雪洼，长摇笑风纛。天光一眼开，云影片鳞束。剧燕觉瘆�，蹶足想彳亍。觱沸虎爪跑，�吸猿臂曲。洁士濯冠缨，渴卒卸刀韣。精当卯君降，液或井宿督。谁知钟阜分，脉与伊洛属。锡名尔固佳，战句吾何局。联将指鼎比，疾胜击钵促。惊风落灯烬，斜月坠檐曲。灵源讵能穷，短咏聊可录。
病疟述怀六百字
作者：刘崧
朝代：元
体裁：古风

我行兵乱途，远以唁所旧。遭罹窃自伤，漂落惧莫偶。今夏入阆川，七月出南富。秋中上流江，深入穷水口。是中何岧峣，山密林亦茂。阴风常夜寒，毒雾或昼瞀。砭人甚刀镞，袭体惊激透。当途草木交，压眼崖石凑。怪禽啼呕�，蝮蛇结缪纠。其风杂顽戾，土物恣所取。力作忘春冬，忻忻自鸡狗。惟我贤所主，好客情则厚。授衣候寒温，设席墐蓬蔀。岂知体素弱，易与气为构。起居陟秋冬，焉得免疏漏。昨来遘寒疾，猝至纷莫救。始由欠伸得，更历惊颤久。夤缘膂脊升，洒淅肌理奏。汹汹波涛翻，岌岌山岳辏。初萌冱严凝，挟纩欲蒙首。中更翕炎赫，撤被更露肘。噤寒颤齿龈，炽燎薰耳窦。厌烦将怀冰，恨薄思曝昼。拳联久僵伏，呼叫忽狂走。亭亭发上指，屹屹骨交斗。口咽失常嗜，情性昧初守。饱疑伤粟粒，渴欲咽河溜。缩如蚕赴茧，噞若鱼聚笱。困如虎丧乙，戚若鸟缄咮。气蒸床屡撼，汗漉衣每透。暂苏惊脱鞲，久絷疑被扭。时来如有期，忽去若恐后。窘迫犹仇雠，缠绵共婚媾。朋来勉加饭，客至止陈酒。医师剧攻剿，巫祝妄称咒。或教潜隙地，或诱祭三牡。腊蛇谩时佩，画狮空日觏。逢人畏询问，进食忘腥臭。何由究情状，且复述粗苟。人生天地间，六气等蟊寇。堤防一失所，颠倒竟谁咎。譬之朝廷治，纲纪在明懋。昏邪倘蒙锢，赏罚遂纠缪。周衰始幽厉，商覆由受纣。夭淫既内讧，狂恶复外揉。药言苦乖违，国脉焉得寿。余生三遘厉，此日伤衰丑。炎荒苦奔窜，木石并黧瘦。矧兹中年际，盛气难猝复。客居苟苏息，故里孰侦候。老妻感霜雪，单薄恒在疚。幼子额如玉，差差发初覆。饥寒本吾事，缓急欲谁扣。指期伤远涉，抚事怨寒陋。岂知道途者，方此困驰骤。看云愤重掩，望月愁初彀。萧萧风鸣叶，揭揭天挂斗。羸躯既艰植，愁绪焉得剖。荒村悄寒日，断岸空残柳。戎马又塞途，归期向何首。
病起理发
作者：刘崧
朝代：元
体裁：古风

卧病七十日，我发如毡茵。沈绵旷时理，卷郁乃不伸。徒蒙垢腻积，虮虱来相亲。�咂无遗肤，搔之反纷缤。兹辰风日佳，隐几支羸身。梳栉试剪摘，洒洒开风尘。蓬然满其梳，易若振槁榛。恒恐自兹始，种种空轮菌。傍有笑且言，子何昧所因。四序一气尔，荣悴若环循。凋零岂不秋，萌蘖方复春。不见柏与松，相承为旧新。矧子属壮强，盛气方向晨。六淫戒侵慝，所养贵得均。肤革苟充盈，宁伤发生仁。兹言颇有契，我志岂遂沦。被衣衡门下，反视怡心神。微风从南来，且复正葛巾。晞之跂阳阿，庶以怡天真。
睡仙观魏炼师归豫章并柬黎铁峰仙者
作者：刘崧
朝代：元
体裁：古风

我忽不乐思西山，浮云孤飞道里艰。睡仙之宫隔秋水，缥缈半落青霞间。何年流火如陨石，郁攸煽天斗牛赤。朱鬣苍龙天上飞，金甲神人露中泣。当时炼师事远游，噀酒不到西江头。归来三日哭灰烬，玄�吊月寒啾啾。复独乘云翳鸾凤，赣水南边谒林洞。千章乔木閟烟雾，逝此伐之作梁栋。空山留滞今几年，断础荒甓凄寒烟。堂中老仙发如雪，吹笛日望南归船。南平监州最惜别，手挽琼珂弄明月。誓将绿简授玄秘，恨不携之觐瑶阙。铁柱仙人铁峰老，须眉飘萧颜色好。一径清风扫落花，千岩碧雾耕瑶草。昔曾暂宿清隐宫，石炉夜看烧丹红。烦君乞与换骨药，明当跨鹤长相从。
磨剑歌
作者：刘崧
朝代：元
体裁：古风

我行四方如飘风，袖有古剑苍精龙。何年尘土凝不灭，苔花绣涩青芙蓉。往者提携访嵩岳，手抉飞泉向空落。划然掣断青丝悬，直恐乘流遂腾跃。青天白日交风霆，我方赤手试发硎。阴纹差差吐寒月，碧缦隐隐排疏星。摇拽千仞崖，动荡九泽水。腥浪回天倒海流，阳侯夜哭鱼龙死。归来䍡�青玉函，紫云为束黄金缄。不愿轻污佞臣血，千年万年保冰雪。
答吴生仲琰来韵
作者：刘崧
朝代：元
体裁：五言律诗

英英吴氏彦，文采动儒绅。不惮荒山晚，远投佳句新。云天开意气，秋水莹精神。励志勤修业，终当继古人。
答赠王子启
作者：刘崧
朝代：元
体裁：古风

晨得故人书，握发再三读。缠绵数百言，肝胆豁倾覆。上承起居问，下感进脩勖。虽劳鸿燕思，且慰泥涂辱。去年所寄诗，徵我当和复。谫材本迟钝，往报愧不速。置书怀袖间，汗出颜腼恧。永怀通家好，先世辑姻睦。呜呼我大父，文雅动季叔。追惟所自出，实本王氏族。风流齐阀阅，情谊均骨肉。兔丝附长松，柔弱易摧蹙。矧我后生辈，疏略坐拘束。饥寒役道路，时序少攀属。缅思老成会，光景同转烛。每过城西隅，低回怆心目。时寻贤者居，邈在�湾曲。方畦带寒蔬，斜径出脩竹。升堂奉甘旨，宴客湑醽醁。委蛇伯仲间，颜色何婉郁。往时客南浦，公馆蕃乐育。学子来趋风，簦笈奋远躅。襜襜讲帷侧，济济森立玉。敷扬六义旨，骈叠雅颂录。咏歌逾金石，剖析见丝粟。似闻厌尘鞅，欲访匡庐麓。重湖涉深渺，把卷面飞瀑。云林固深窈，问学伤寡独。岂必远人群，终然起岩谷。贱子罕所谐，微陋等朴�。偶从将军幕，未决詹尹卜。老亲困痹疾，稚子抱寒瘃。内顾环堵空，何以甘藿菽。筠阳近留滞，风土渐谙熟。锦水流郡西，闾阎散平陆。长云亘浮梁，车马竞驰逐。风激仙洞凉，江浮凤山绿。苏扬遗赋咏，草木含清淑。至今民俗淳，守业不出屋。反思好游子，奔走何碌碌。故园久芜秽，荷耒思穜稑。轩裳苦乖违，农圃岂污渎。勉意慰所亲，志愿在昔夙。感君同心言，义重秋兰馥。抽辞酬远意，焉得不醇笃。扬矣合并期，悲歌睇鸿鹄。
答陈耕閒见贻之作
作者：刘崧
朝代：元
体裁：古风

微生本田野，志岂希庙堂。采掇乃不遗，徒为仁者伤。煌煌大明宫，四海皆来王。圭璋映冠冕，光宠安可忘。而我叨其逢，能无重忧惶。驽骀匪逸足，朴�乏远扬。摈斥固其宜，低回返山房。幸有二三子，弦歌以徜徉。感君笃所贻，韵语清琅琅。逝言托晏岁，江海侔深长。
蜀人师季则自临川来靖安省其姑于李氏岁暮将归辱贻铜刻赋此答赠
作者：刘崧
朝代：元
体裁：五言律诗

有美趋庭服，来寻李氏姑。终然思宇县，复此戒长涂。篆刻铜章古，精神玉树孤。峨眉烟雾隔，何日上成都。
见家鸭浴于堂坳感赋
作者：刘崧
朝代：元
体裁：古风

凫鹥浮江湖，万里可适意。坳涔濡家鸭，振洒空作势。人生天地间，穷达同一世。悠哉赋命初，岂不系所值。
观刘将军祃旗诗
作者：刘崧
朝代：元
体裁：四言诗

辛卯秋孟，吉维己酉。藩使来筠，以饬我纠。曰命尔枢，往禦群丑。惟此群丑，善良是雠。于彼南恩，于此新州。�出蜮没，群嚣以咻。将军承命，陈鞠我旅。阅籍点行，颁令齐伍。荷戈百千，来集如雨。谷旦之祃，庚戌令辰。赤日载熻，我服具陈。拥旃设次，坛壝则神。有畟者戈，氂毛蓬蓬。缭以绵蕝，屹其在中。兵刃旁合，杂沓其锋。将军升坛，笳鼓三奏。尔士尔卒，孰或敢后。肥牲大樽，工祝在侑。指撝六丁，呼召五方。灵风飒然，我旆载扬。杀气成云，荫于中央。斩鸡磔牲，沥酒以血。将军灌彻，大啖雄啜。观者怆恻，行者忭悦。我兵我旂，出于南门。长刀在佩，雕弓在鞬。群马振鸣，尘埃昼昏。将军从容，衣不重甲。顾盼流威，匪玩匪狎。我勇方张，尔燕则洽。于赫将军，幽并之豪。世镇南土，服于弓刀。岂恫而逸，惟贤斯劳。昔戍封州，昔征漳境。先登破围，枭黠受领。藐焉西寇，曾足以骋。何山无石，何海不波。山高海深，我行如何。蛮方既同，曷其还歌。北瞻淮河，徭役棼泯。嗟嗟海隅，乃试其蠢。肆而殄之，天子所悯。天子所悯，四方底绥。将军秉虔，是究是思。策勋有奇，视此颂诗。
触事
作者：刘崧
朝代：元
体裁：七言律诗

眼见林樱坠赤珠，愁随庭草积�毹。茶烟出户自明晦，花雨拂檐时有无。把笔秖应酬笑咏，杜门久已厌奔趋。缡褷一点林梢雪，怅怅幽禽不受呼。
访王子让大村幽居借书戏题壁间
作者：刘崧
朝代：元
体裁：七言律诗

村前流水宛如环，村后荒城隐可扳。当户雨苔双石峻，隔江烟柳数峰閒。杖藜麦陇秋霜后，尊酒茅堂夕照间。闻有古书人少见，柴门客去又长关。
谭骧病目累日王以文进药愈之因诗柬谭仍以美王云
作者：刘崧
朝代：元
体裁：古风

城西谭骧诗最工，骨格瘦紧精神充。��六月暑竟夕，烧烛读书双眼红。迎风眵泪时簌簌，隔花烟雾方濛濛。科头颦蹙谢过客，十日枯坐幽房中。王君闻之惜英俊，走马来问为忧忡。探囊试药启羞涩，惧彼白翳侵其瞳。冷然沃以寒冰雪，眉睫洒洒生清风。朝行犹眩阶下蚁，暮出已辨天边鸿。只今豪吟饮大酒，青白顾盼何英雄。吁嗟王君习静者，精艺乃尔能神通。卜商张籍苦不遇，枉使千载称盲翁。速令沽酒市肥羜，往谢昔者开明功。谭骧谭骧慎尔明与聪，王君之德无终穷。
赠定参政自南海抽分还省三十韵
作者：刘崧
朝代：元
体裁：五言排律

天堑山河壮，皇图日月开。鹓鳞登汉阙，玉帛上燕台。民赋中邦出，蛮艘海外来。货源恒混混，禁网自恢恢。粉署参元佐，金闺著彦才。江湖资保障，台阁挺奇瑰。凤诏优南徙，鹏风得远培。节分东广会，春动海南隈。厉瘴驱山雾，惊潮隐地雷。水光浮溟涬，宝气出蓬莱。机杼鲛绡结，楼台蜃气摧。鲸鲵谢唐突，雕鹗且徘徊。众水通洪汇，三山据绝垓。雪舻衔浩淼，云舸驾崔嵬。错落青鼍甲，弯环紫鳄腮。珊瑚红的皪，孔雀翠毰毸。花角裁犀定，明珠割蚌胎。荔浆翻翠杓，蔗沈冻螺杯。压轴龙香重，崇箱海错该。牙筹劳永夜，鞭算积微埃。市价曾无贰，宽征信有推。夷商歌岂弟，硐獠慕嬉孩。河汉张骞入，江淮刘晏回。几时淹去佩，及此送归桅。寥落山城暮，微茫水驿洄。野人瞻衮绣，中使拥鞍■。早应云间瑞，行膺日下催。赏褒增玉秩，迎劳锡琼醅。禹服终成赋，虞廷可阜财。明堂抡柱石，元鼎赖盐梅。
赠州掾李复亨
作者：刘崧
朝代：元
体裁：古风

李君青原英，早辟此州掾。遭时极艰虞，酬酢周万变。轩昂七尺躯，磊砢出群彦。摅词犹转丸，制胜若激电。以兹悟贤侯，允矣获深眷。请从去年说，从事实展转。寇兴自淮河，焚劫遍宇县。仓惶蹙大府，闻者惊战眩。我侯力区画，建义急防援。戈矛首奋勇，城壁次修缮。视民勿惊畏，出入兼守战。当时筹帷幄，裨益总优衍。慅慅西土氓，啸聚郁相煽。侯曰往靖之，君时实在遣。高冠晨簪笔，轻骑夕鞬箭。落日猿狖号，石门路如线。摧凶意已决，拥槊身独先。我兵偶失利，蛇虺纷纠缠。愤呼突重围，脱兔不可罥。生还趋进讨，汛扫何捷便。矧怀疾恶心，直道昭烂炫。奸攘速夷戮，仇狱谢贿眩。温温自盈拱，凿凿真百鍊。从容就三考，著绩伟自见。或同文子升，偶遇于公荐。青云一攀附，腾趠超紫燕。汉史徵循良，终言托佳传。
赠徐山人
作者：刘崧
朝代：元
体裁：七言律诗

乱馀山水半凋残，江上逢君春正阑。斗自指南天杳杳，星犹拱北夜漫漫。汉陵帝子黄金碗，晋代神仙白玉棺。回首风尘千里别，故园烟雨五峰寒。
越童荡浆唱蛮歌山女簪花艳绮罗沙港阁船潮退早蜃灰涂屋雨来多
作者：刘崧
朝代：元
体裁：七言绝句

峭壁崩崖江水边，深山日暮见人烟。沧波杳杳连三峡，寒草青青自一川。
进甘露诗十六韵
作者：刘崧
朝代：元
体裁：五言排律

甘露从天降，由来集帝垣。霏微先禁苑，散漫遍郊园。乳结虬枝重，膏凝翠叶繁。泬寥澄夜气，璀璨耀晨暾。味比香饴滑，光疑霁雪翻。侍臣分碧碗，内使出金盆。丹陛传天语，千官肃骏奔。草堂联佩绶，钟阜拥蹄辕。引蔓惊初见，修条喜共扪。缘崖收沆瀣，采玉上昆崙。醲泽流芳甸，嘉祥溢厚坤。策书严荐庙，颂献蔼临轩。不待金茎得，徒闻宝瓮存。愿言歌蓼湑，四海锡便蕃。
退食
作者：刘崧
朝代：元
体裁：五言律诗

退食还西舍，单居少四邻。入门惊落叶，振席愧流尘。狞犬偏嗥客，饥猫亦恋人。自怜仍自慰，俯仰向谁陈。
送潘郎中迪允谢病归山阴
作者：刘崧
朝代：元
体裁：古风

兵曹潘郎美如玉，纱帽锦袍银带束。去年春秋才廿六，起家早食郎官禄。才资简静推酝藉，精爽开明夸敏速。潘为驾部我职方，联事兵曹颇雍陆。喜君妙颜方向盛，觉我秋鬓已先秃。人生聪慧岂外取，灵秀端在两耳目。云胡奇疾忽攻剽，有耳如涂翻不足。阗阗莫悟桴应鼓，辘辘都忘车转毂。传言错误叹朋友，问字惊呼骇童仆。时来内讧疏啖食，十日僵眠战寒燠。文移相府怪沈滞，奏入天墀许归复。我惭迟钝百无补，两耳虽闻竟何属。岂如君以沈聩故，退就休閒非谴逐。谈经作赋未足病，解绶投簪竟何促。都门官柳青欲染，江驿小桃红正蹙。此行先喜拜家庆，次第升堂会姻族。卮�恳款视时馔，巾履逍遥试春服。鉴曲时歌采采莲，柯亭更访青青竹。古来辞荣出昏眊，此日归休见清淑。客怀戚戚感睽合，世态茫茫嗟倚伏。床阴牛斗安足省，夜半鸡鸣竟奚卜。不如万事俱不闻，且与痛饮樽中醁。
醉歌行赠周仲常归九江兼柬许天启汤又新二山长
作者：刘崧
朝代：元
体裁：古风

奉君千斛酒，不尽万古情。但令日日事狂醉，何用身后留空名。汉家当时重公卿，天子亦复称圣明。相如徒为茂陵槁，贾谊终作长沙行。听我歌，奉君酒，颠倒英雄古来有。朝客新丰暮帝庭，昨日负薪今结绶。我怀磊块固不平，为尔作歌翻苦声。世无千金赏词赋，安得三顾求躬耕。君才特达吾所惜，暂客风尘未为失。海雁南飞羽翮高，宛马西来汗毛赤。君家自是山东人，将相所萃皆奇珍。著书未献明光殿，移家早住浔阳滨。山东迢迢隔千里，不如浔阳好山水。九江翠色天边来，百叠云屏雾中起。山有谷兮水有湫，昔人旧游今人愁。风湍云木石壁下，�猱抱月鸣啾啾。登高眺古频惆怅，壮心飞扬而浩荡。青山不及苍梧东，碧海遥连洞庭上。秋风落叶何茫然，鼓棹直汎章江船。黄公滩头醉明月，吹笛绝似洪厓仙。我留异县岁华晚，客路遭逢谢青眼。浮云相别好相忆，白日西飞未能挽。吴钩错落紫绮裘，放歌醉舞云中楼。向来不尽万古意，寄君远挂匡山头。君不见钟陵汤茂才，又不见宜春许文学，十年留滞困江城，一日飞腾动寥廓。昔者之别今何如，景星夜粲东南隅。君行何以慰寂寞，南帆一致湓江鱼赠。
问胡山人坟
作者：刘崧
朝代：元
体裁：五言律诗

偶寻康道士，因问故人坟。满地生秋草，何年閟白云。松楼秋梦断，竹浦夜吟分。狂饮犹怜我，�泉拟酹君。
靖安刘节妇诗
作者：刘崧
朝代：元
体裁：古风

春花逐飘风，不复返故枝。妇人守中闺，死别生不离。借问闺中妇，守此将为谁。岂但伤所天，恒恐宗事隳。念昔初嫁日，委币充房帷。母也为我笄，姊妹为我缡。祝我出门去，事夫永相宜。夫家庭前树，两见春葳蕤。下有紫鸳鸯，双双戏清池。思同郑鸡鸣，忍歌秦扊扅。君子不百年，弃捐忽如违。高堂无老姑，所有乳下儿。不知后生死，身在义则随。势弱将易摇，众言生间危。譬彼鸟方鷇，阚窥笑群鸱。又如孤栖燕，徒劳飞雀思。亲戚来相看，怜我青娥眉。叹息劝且言，悯我寒与饥。含悽谢所亲，抆泪洗铅脂。指天唾出血，誓死终不移。结髦覆儿额，裹衣承涕洟。妾身未即死，会见成人时。夜绩坐达晨，晨理机中丝。卖丝教买书，读书以为资。上承祖先祀，下衍嗣续期。忽忽八十馀，子孙足娱嬉。甘旨虽在口，终然有馀悲。举案奉岁时，升堂陈棬�。被服岂无华，终乐缟与綦。明明王令尹，具录上府辞。母死不待旌，乡里嗟惜之。我识贤母孙，温克而令仪。能言小学训，实自祖母师。外有女鉴书，谆谆诲贞慈。遭燬乃弗传，念之涕交颐。嘅彼穹壤间，孰不躬秉彝。安静或反悖，仓皇竟摧萎。岂知妇女辈，颠沛终自持。岩岩绣谷山，望之俨馀姿。太史倘有徵，视我贞节诗。
题墨竹四首其四
作者：刘崧
朝代：元
体裁：六言诗

何年裁箨冠子，此日见锦绷儿。自是金鸣玉润，不愁雨打风吹。
题山水画
作者：刘崧
朝代：元
体裁：古风

大山隆然如釜钟，小山崭然如剑锋。阴崖直上见�影，幽径独寻麋鹿踪。野人似厌门前路，移家又入云深处。云深更隔水千重，却望桃花满山树。
题山水画
作者：刘崧
朝代：元
体裁：七言律诗

江上青山山外峰，水边亭榭记行踪。天垂瀑布青云断，日射沧波紫雾重。松掩鹤巢翻薜荔，柳欹渔艇并芙蓉。抱琴已叹归来晚，何事幽人独不逢。
题春舡出峡图为刘彦祥作
作者：刘崧
朝代：元
体裁：古风

春舡出峡声嗷嘈，众工力险齐所操。两崖牙角不可触，直指洄洑乘虚涛。瞥然势脱千丈落，万叠青山去如掠。海门东望正滔滔，便驾云帆纵寥廓。
题枯林上人墨兰四首其四
作者：刘崧
朝代：元
体裁：七言绝句

杜若蘼芜忽已残，西风泽国故多兰。閒来竹底拾翠羽，月下不知清露寒。
题画鱼四章
作者：刘崧
朝代：元
体裁：四言诗

我观于河，其鱼维鲭。岂有泼泼，而困于笭。（一章）我观于河，其鱼维鲌。水深月寒，闻其瀺泎。（二章）我观于河，其鱼维鳜。群鲜则微，孰饮尔噬。（三章）我观于河，其鱼维鲤。雷雨斯作，一举万里。（四章）
题米元晖山水画为郭掾吏赋
作者：刘崧
朝代：元
体裁：古风

米侯奇崛士，作画有家法。墨色运华滋，毫端散轻霎。摊平布汀渚，立险出岩峡。峰转路盘纡，林欹树交夹。阴疑神鬼会，幽与鱼鸟狎。野屋架深冥，溪桥跨危狭。嵚崟负灊霍，滉漾注苕霅。花醲雨初膏，草健风可�。藤垂怯猿把，藻漾信凫唼。层烟千嶂合，积雪万石压。钓鲜忆鬵溉，采菽思衽扱。斯人世己庚，此笔品宜甲。高情烂初放，正气浩不乏。灿灿珠吐盘，辉辉剑排匣。兵曹坐拘束，吏牍烦捡押。槐云屯故幄，梅雨润新袷。探奇卷时启，历胜怀始洽。何以谢朝绅，归哉荷农锸。
题耕读轩为吏部主事顾硕赋
作者：刘崧
朝代：元
体裁：古风

我从前年改初服，冒荣坐请公家粟。寻章摘字勘科律，压几堆床披案牍。文深有害心愈惕，食饱无功颜自恧。常怀战慄趋府署，岂有游歌到庠塾。实忧慵惰饥欲死，复恐荒嬉昧所属。今晨览君田庐咏，往日嗟余去从卜。君才特达当庙堂，我志依微渐朴�。何由放斥遂归休，扶耒朝耕仍夜读。
题莫庆善翎毛戏墨三首其三
作者：刘崧
朝代：元
体裁：五言绝句

两两鹌鹑小，秋田啄粟肥。沙寒栖不定，惊起向南飞。
题葛洪移家图
作者：刘崧
朝代：元
体裁：古风

前行白羊四角羸，谁骑驱者鬅鬙儿。狰狞一犬嗥而驰，举鞭护羊呵止之。背有囊琴结墨絁，妪后负画策以追。少妇驰牛牛步迟，两儿共载兀不欹。大者坐拥斑文狸，小者索乳方孩嬉。母笑不嗔还哢咿，复有鬅者肩童羁。引手向翁如反僛，蹇驴嗥地行欲疲。两耳逆竖愁风吹，老翁庞眉方颔颐。顾瞻妻子色孔怡，似语前行路向夷。尔兄在前尔勿痴，汝母正念尔弟饥。高帻髯奚荷且持，药瓢囊襆何垂垂。有救者柄相参差，傍有二卷一解披。趁行苦忙奚不知，我观此画喜复疑。问翁为谁莫可推，或云葛令之官时。移家勾漏乃若兹，人生多累在侈靡。如此行李胡不宜，骨肉在眼无馀资。非有道者焉能为，陈岩作图真画师。笔迹缥缈如飞丝，中有妙意世莫窥。我吟将为仕者规，如不见画当求诗。
题陈敬则书室
作者：刘崧
朝代：元
体裁：五言律诗

一室梧桐下，秋阴覆近檐。古琴�腹断，新竹凤毛鲜。酒熟从人醉，诗成只自编。月明溪水绿，更拟泛渔船。
食无菜
作者：刘崧
朝代：元
体裁：五言律诗

岂有膏粱想，仍无食菜缘。馑荒宁绝物，枯旱已经年。青忆冰盘送，香怀雪碗传。喜闻春意动，荠麦满山田。
题梅
作者：刘平叟
朝代：元
体裁：七言绝句

孤根铄雪春犹浅，老干封苔蕊半开。绝似西湖停棹处，短篷斜过一枝来。
【中吕】粉蝶儿 美色
作者：刘庭信
朝代：元

笑脸含春，粉脂融淡霞红晕，立东风无限精神。宝钗横，金凤小，绿铺云鬓，眉月斜痕，眼横波不禁春困。 【醉春风】步锦袜蹙金莲，拭罗衫舒玉笋。常言道名花解语亦倾城，这话儿敢准？准？恰便似落雁沉鱼，羞花闭月，香娇玉嫩。 【红绣鞋】歌扇掩胭脂红褪，舞衣飘兰麝香温，冰丝细织帕罗新。翠裙鹦鹉绿，绣带凤凰纹，玉铺胡蝶粉。 【普天乐】一见了引人魂，再见了消人闷。急追陪金杯错落，莫辜负翠袖殷勤。觑一觑万种娇，笑一笑千金俊，手撒红牙流歌韵，坠梁尘遏住行云。肠断也苏州刺史，心坚也薄东倦客，情迷也洛浦行人。 【上小楼】说甚么芳卿性纯，秋娘丰韵。多应他懒住蟾宫，潜下仙阶，谪降凡尘。翡翠屏，锦绣ブ，包藏春信，培养出娇滴滴人身分。 【么篇】也不索莺儿探春，宾鸿传信，凭着这采笔题情，粉脸留香，索强如织锦回纹。酒半醺，粉半匀，把情郎低问：他比那海棠花更多淹润？ 【耍孩儿】玳筵开一派笙歌引，簇拥着一个娉婷玉人。舞纤腰憔瘦不胜春，美孜孜笑脸温存。也宜教画栏干遮护着琼花蕊，锦帐幕周围着玉树春。酒捧着金波酝，受用杀银筝象板，风流杀翠袖红裙。 【尾声】轻声度艳歌，淡妆凝素粉。东风满地残红褪，一刻千金意不肯。
【双调】夜行船 青楼咏妓
作者：刘庭信
朝代：元

新梦青楼一操琴，是知音果爱知音。笺锦香寒，帕罗粉渗，遥受了些妆孤处眼余眉甚。 【幺篇】腰瘦刚争不姓沈，被闲愁恼至如今。只为那镜约钗期，翻做了花毒酒鸩，揣上一个罪名儿雨囚云禁。 【乔木查】狠姨夫计深，刀斧般恩情甚，蜡打枪头软厮禁。好姻缘苦用心，他待独树成林。 【庆宣和】花有清香月有阴，一刻千金。辜负良霄可怜甚，问审，问审。 【落梅风】至如道烧银蜡，便做道度绣衾，托赖着这些福荫。三衙家则推道娘未寝，不提防几场儿撒吞。 【风入松】耳边消息谩沉沉，情泪湿衣襟。强将别酒拼一任，奈新来酒也慵斟。怕不待和愁强饮，却原来愁越难禁。 【拨不断】细思寻，厮淋侵，热温存漫想偎香枕。吉玎的生掂折玉簪，呆答孩空忆酬红锦，要独强性儿急淋。 【离亭宴尾】口儿中不许别图个甚，意儿中既有何须恁？非瞒儿黑心，怎当那冷撒吞柳青岑？错下书三婆啉，硬散楚的闲家谮。筝上弦怕支愣，井内瓶愁扑井。这姻缘山高海深，倘若卦变了燕莺爻，交掷下鸳鸯兆，签抽的鸾凤谶。牙缝儿唧与些甜，耳朵儿吹与些任。我则怕这锅水热不热今番在恁，你则待调弄得话头儿长，承当的咒儿碜。
【双调】折桂令 忆别
作者：刘庭信
朝代：元

相离别怎捱今宵？捱过今宵，怎过明朝？忄乞登的人在心头，没揣的愁来枕上，契抽的恨接眉梢。瘦怯怯相思病八场家害倒，闹烘烘断肠声一弄儿寻着。响铁马儿急敲，韵悠悠玉漏难熬，疏刺刺风撼梧桐，淅零零雨洒芭蕉。 想人生最苦离别，三个字细细分开，凄凄凉凉无了无歇。别字儿半晌痴呆，离字儿一时拆散，苦字儿两下里堆叠。他那里鞍儿马儿身子儿劣怯，我这里眉儿眼儿脸脑儿乜斜。侧着头叫一声行者，阁着泪说一句听者，得官时先报期程，丢丢抹抹远远的迎接。 想人生最苦离别，唱到《阳光》，休唱《三叠》。急煎煎抹泪柔眵，意迟迟揉腮扌绝耳，呆答孩闭口藏舌。情儿分儿你心里记者，病儿痛儿我身上添些。家儿活儿既是抛撇，书儿信儿是必休绝，花儿草儿打听的风声，车儿马儿我亲自来也。想人生最苦离别，雁杳鱼沉，信断音绝。娇模样甚实曾丢抹，好时光谁曾受用？穷家活逐日绷拽。才过了一百五日上坟的日月，早来到二十四夜祭灶的时节。笃笃寞寞终岁巴结，孤孤另另彻夜咨嗟，欢欢喜喜盼的他回来，凄凄凉凉老了人也。 想人生最苦离别，恰才燕侣莺俦，早水远山叠。孤雁儿无情，喜蛛了不准，灵鹊儿干学。存的你身子儿在，问甚么贫也富也。这些儿信音稀，有也无也？独言独语，不断不绝，自跌自堆，无休无歇。叫一声负德冤家，送了人当甚么豪杰！ 人生最苦离别，想那厮胡做胡行，妆啉妆呆。风月似缘木求鱼，恋风花守株待兔，下风雹打草惊蛇。连理枝和根硬撅，并头莲带藕生扌绝。罢则罢一半儿拖拽，休则休一发宁贴。正是好不好恶不恶的姻缘，正撞着死不死活不活的时节。 想人生最苦离别，恰才酒艳花浓，又早瓶坠簪折。说下山盟；生则同衾，死则同穴。情极处俊句儿将人抹贴，兴阑也巧舌头生些些枝节。半路情绝，一旦心邪，鸣珂巷说谎的哥哥，告与俺海神庙取命爷爷。 想人生最苦离别，脚到处胡行，眼落处痴呆。嘴脸迷稀，身子儿扎挣，眼脑儿乜斜。昨日在黄腊梅家挝揉的你见血，前日在白牡丹家掴打的你热瘸。我根前不着疼热，这一番义断恩绝。见一个母猫儿早引了魂灵，见一个玉天仙敢软下腰截。 想人生最苦别离，不付能喜喜欢欢，翻做了哭哭啼啼。事到今朝，休言去后，且问归期。看时节勤勤的饮食，沿路上好好的将息。娇滴滴一捻儿年纪，碜磕磕两下里分飞，急煎煎盼不见雕鞍，呆答孩软弱身已。 想人生最苦别离，别字儿旬日间期程，离字儿年载间分飞。或醉或醒，或贫或富，或病或疾。醒与醉则除是我知，病和疾知他是谁医？贫也休题，富也休题，称青春匹马归来，永白头一世夫妻。 想人生最苦别离，经过别离，才识别离。早晨间少婢无奴，晌午后寻朋觅友，到黄昏忆子思妻。咚咚咚鼓声动心忙意急，支支支角声哀魄散魂飞。钟声儿紧紧的相随，漏声儿点点的临逼，想平生受过的凄凉，呆答孩软了身己。 想人生最苦离别，愁一会愁得来昏迷，哭一会哭得来痴呆。喜蛛儿休挂帘拢，灯花儿不必再结，灵鹊儿空自干学。茶一时饭一时喉咙里千般哽噎，风半窗月半窗梦魂儿千里跋涉。交之厚念之频旧恨重叠，感之重染之深鬼病些些，海之角天之涯盼得他来，膏之上肓之下害杀人也。 隐居 护吾庐绿树扶疏，竹坞独居，举目须臾，鹭宿芙渠，乌居古木，凫浴枯薄。夫与妇壶沽绿醑，主呼奴釜煮鲈鱼。俗物俱无，蔬辅锄蔬，书屋读书。 题情 心儿疼胜似刀剜，朝也般般，暮也般般。悉在眉端，左也攒攒，右也攒攒。梦儿成良宵短短，影儿孤长夜漫漫。人儿远地阔天宽，信儿稀雨涩云悭，病儿沉月苦风酸。 问风流籍上编谁？好把风流，名姓编籍。嫩者属村，村方学俊。俊也成贼。亚仙元和妙脾，赶苏卿双渐杓颓。那个为魁？恨杀王魁，笑杀冯魁。
【双调】新水令 春恨
作者：刘庭信
朝代：元

枕痕一线印香腮，蹙春山两弯眉黛。整金钗舒玉笋，出绣户下瑶阶。穿着对窄窄弓鞋，刚行出绣帘外。 【驻马听】寂寂瑶阶，春日阑珊景物乖。困人天色，不堪梳洗傍妆台。梨花寂寞玉容衰，海常零落胭脂败。自裁划，今春更比前春煞。 【乔牌儿】指尖儿弹破腮，泪珠儿镇长在。自从他去了恹恹害，这病便重如山深似海。 【雁儿落】懒插这鸳鸯交颈钗，羞系这合欢带。慵把这鸾凰锦褥铺，愁将这翡翠鲛绡盖。 【得胜令】灵鹊儿噪庭槐，车马过长街。准备着月下星前拜，安排着春衫和泪揩。打叠起愁怀，怕不待宁心耐，闷晶月难捱，我则怕青春不再来。 【滴滴金】空着我便耳热眼跳，心神恍忽，失惊打怪，莫不是薄幸可憎才？我一会家腹热肠荒，心忙意急。行出门外，空着我便立遍苍苔。 【折桂令】将一块望夫石雾锁云霾，到如今燕侣莺俦，枉惹的蝶笑蜂猜。几时能够单凤成双、锦鸳作对、鱼水和谐？盼佳期今春左侧，海棠开不见他回来。想俺那多才，柳陌花街，莫不是谢馆秦楼？多应在走马章台！ 【尾声】来时节吃我一会闲顿摔，我可便不比其他性格。那其间信人搬弄的耳朵儿来揪，把俺那薄幸的娇才面皮上掴。
【双调】水仙子 相思
作者：刘庭信
朝代：元

秋风飒飒撼苍梧，秋雨潇潇响翠竹，秋云黯黯迷烟树。三般儿一样苦，苦的人魂魄全无。云结就心间愁闷。雨少似眼中泪珠，风做了口内长吁。 虾须帘控紫铜钩，凤髓茶闲碧玉瓯，龙涎香冷泥金兽。绕雕栏倚画楼，怕春归绿惨红愁。雾丁香枝上，云淡淡桃花洞口，雨丝丝梅子墙头。 恨重叠，重叠恨，恨绵绵，恨满晚妆楼；愁积聚，积聚愁，愁切切，愁斟碧玉瓯；懒梳妆，梳妆懒，懒设设，懒黄金兽。泪珠弹，弹珠泪，泪汪汪，汪汪不住流；病身躯，身躯病，病恹恹，病在我心头。花见我，我见花，花应憔瘦；月对咱，咱对月，月更害羞；与天说，说与天，天也还愁。
【双调】雁儿落过得胜令_懒栽番岳花
作者：刘庭信
朝代：元

懒栽番岳花，学种樊迟稼。心闲梦寝安，志满忧愁大。无福享荣华，有分受贫乏。燕度春秋社，蜂喧早晚衙。茶瓜，林下渔樵话。桑麻，山中宰相家。下一局不死棋，论一着长生计。服一丸延寿丹，养一口元阳气。看一片岭云飞，听一会野猿啼。化一钵千家饭，穿一领百衲衣。枕一块顽石，落一觉安然睡。对一派清溪，悟一生玄妙理。
【正宫】端正好 金钱问卜
作者：刘庭信
朝代：元

香尘暗翠帏屏，花露冷鲛绡帐，闷恹恹画阁兰堂。愁云怨雨风流况，都蹙在眉尖上。 【滚绣球】俏风流窈窕娘，俊庞儿浅淡妆，扫蛾眉远山新样，穿一套藕丝衣云锦仙裳，带一别珠珞索玉项牌。翠氍毹宝串香，打扮的一桩桩停当，步瑶阶环玎。溶溶月色浸朱户，寂寂花阴付粉墙，春色芬芳。 【倘秀才】展玉腕把春纤合掌，恰便似白莲蕊初生在这藕上，高卷珠帘拜月光。碧梧摇碎影，红药吐狂香，正红稠绿穰。 【滚绣球】启绿窗离了绣房，博山炉把香来拈上，办着片志诚心祷告穹苍，低低的念了一会，深深的拜了四方。转秋波又则怕外人偷望，则为咱正青春未配鸾凰。甚时得遇乘鸾客？何日相逢傅粉郎？审问个行藏。 【倘秀才】磨着定乌龙墨向端溪砚傍，援着管玉兔笔写在罗纹纸上，恰便似破八卦桃花女计量。五行推造化，六甲定兴亡，沉吟了半响。 【呆骨朵】厮琅琅的把金钱掷下观爻象，却怎生单单单拆拆拆阴阳？恰数着坤偶乾奇，摆列着天三地两。用神有天喜临，主令的财官旺，便做道是李淳风不顺情，那一个袁天罡肯调谎。 【货郎儿】一见了神魂飘荡，不由我心劳意攘。我将这金钱仔细细推详，恰离了湖山侧，早来到会宾堂。 【脱布衫】明滴溜月转西厢，锦模糊花暗东墙。何处也花烛洞房？那里也锦衾罗帐？ 【小梁州】昨日个孔雀屏开绛蜡光，花吐银。早间灵鹊噪回廊，蛛丝儿放，滴溜在宝钗傍。 【幺篇】卦爻儿端的无虚诳，莫不是会双星日吉时良？这的是好事成从天降，佳期准望，何必再斟量？ 【醉太平】打叠起麻衣百章，《周易》《归藏》，下工夫想绣个锦香囊，则在这香盒儿里供养。准备着梨花月底双歌唱，杏花楼上同玩赏，再不支菱花镜里巧梳妆，眠思梦想。 【煞尾】眠思梦想，悲楚凄凉，再不去花月亭前烧夜香。 【南吕】一枝花 秋景怨别 金风送晚凉，玉露消残暑，素蟾光皎洁，丹桂影扶疏。鬼病揶揄，空把光阴负，暮秋深天气肃，寒浸罗襦，一阵阵相思透骨。 【梁州】凄凉境一遭儿摆布，相思阵十面埋伏。那些儿感起我这伤情处。乱纷纷残花病菊，滴溜溜败叶凋梧。疏刺刺风摇翠竹，淅零零雨洒荒芜。意痴痴感叹嗟吁，冷清清一弄儿萧疏。怕的是枯荷缺处添黄，衰柳凋时减绿，丹枫老也涂朱。对对，付付。支吾过白日离愁去，淹的早碧天暮。咚的黄昏一声鼓，好教我魂魄全无。 【骂玉郎】愁来愁到无穷处，割不断愁肠肚。撇下这病身躯，割舍了魂灵向梦里寻他去。梦和魂休间阻，魂和梦却对付，天也与人一个囫囵的做。 【感皇恩】呀，原来是梦境虽虚，暂时完聚。半成不就梦儿单，半明不灭灯儿暗，半死不活影儿孤。画檐间玎玎追魂的玉马，戍楼上点点滴滴索命铜壶。钟声罢，砧声切，雁声无。 【采茶歌】雁儿，往常时趁程途，盼江湖，且是的悲悲切切语喧呼。今夜毛团为甚不言语，知他你那答儿里错下了断肠书。 【尾声】惊回残梦添凄楚，无奈秋声最狠毒。风声忧，雨声怒，角声哀，鼓声助。一声听，一声数，一声愁，一声苦。投至的风声宁，雨声住，角声绝，鼓声足。又被这一声钟撞我一口长吁，则我这泪点儿更多如窗外雨。 咏别 凤台宝鉴分，锦瑟冰弦断。丹青歌扇歇，金缕舞衣宽。娇凤雏鸾，愁与闷难思算，闷和愁几样般。百千张锦纸花笺，一万枝霜毫象管。 【梁州】写不尽海来深闲愁荏苒，天来高离恨弥漫，眼交光景愁无乱。海棠红瘦，扬柳眉攒。丁香未结，梅子先酸。下香阶独立盘桓，怕黄昏鸦噪林峦。上上灯对影成双，下下帘和谁作伴？开开窗对月团。美满，旧欢。胸中锦绣三千段，心剔透，性和暖。比掷果知音不姓潘，表正容端。 【骂玉郎】兰堂失却风流伴，倦刺绣懒描鸾，金钗不整乌云乱。情深似刀刃剜。愁来似乱箭攒，人去似风筝断。 【感皇恩】口则说应举求官，多因是买笑追欢。从今后鸳梦儿再休完，鱼书儿都休寄，龟卦儿也休钻。离愁万般，心绪多端。芳草迷烟树，落花催雨点，香絮滚风团。 【采茶歌】阳台上路盘桓，蓝桥下水弥漫。倚楼一倚一心酸，空忆当时花烂熳，可怜今夜月团。 【尾声】蝇头风月如堆卵，鸡肋恩情似滚丸。枕上余香被窝中春暖，有人知无人管。往常时信音通直恁情欢，到如今鸾信少雁书稀鸳梦短。 春日送别 丝丝杨柳风，点点梨花雨。寸随花瓣落，风趁柳条疏。春事成虚，无奈春归去。春归何太速？试问东君：谁肯与莺花做主？ 【梁州】锦机摇残红扑簌，翠屏开嫩绿模糊。茸茸芳草长亭路，乱纷纷花飞园圃。冷清清春老郊墟，恨绵绵伤春感叹，泪涟涟对景踌蹰。不由人不感叹嗟吁，三般儿巧笔堪图。你看那蜂与蝶趁趁逐逐，花共柳攒攒簇簇，燕和莺唤唤呼呼。鹧鸪，杜宇。替离人细把柔肠诉，愁和泪一时住。不由我相思泪如雨，怎教宁耐须臾？ 【骂玉郎】叫一声才郎身去心休去，不由我愁似铁、泪如珠，樽前无计留君住。魂飞在离恨途，身落在寂寞所，情递在相思铺。 【感皇恩】呀，则愁你途路崎岖，鞍马上劳碌。柳呵都做了断肠枝，酒呵难道是忘忧物？人呵怎减的护身符？早知你抛掷咱应举，我不合惯纵的你读书。伤情处，我命薄，你心毒！ 【采茶歌】觑不的献勤的仆、势情的奴，声声催道误了程途。一个大厮把的忙牵金勒马，这一个悄声儿回转画轮车。 【隔尾】江湖中须要寻一个新船儿渡，宿卧处多将些厚褥子儿铺。起时节迟些儿起，住时节早些儿住。茶饭上无人将你顾觑，睡卧处无人将你盖覆，你是必早寻一个着实店房里宿。
【越调】寨儿令 戒嫖荡
作者：刘庭信
朝代：元

撅丁威凛凛，鸨儿恶哏哏，摇撼的个寨儿吸淋淋。着你遍体参参，冷汗浸浸，手儿脚儿立钦钦。怕不出落着凤枕鸳衾，包藏着摘胆剜心。学调雏黄口岑，初出帐小哥婪。怎当地，风月担儿沉。 没算当，不斟量，舒着乐心钻套项。今日东墙，明日西厢，着你当不过连珠箭急三枪。鼻凹里抹上些砂糖，舌尖上送与些丁香。假若你便铜脊梁，者莫你是铁肩膀。也擦磨成，风月担儿疮。 双寻蝎，两头蛇，比虔婆狠毒犹较些。若论蛇蝎，尚有潜蛰，不似你娘风火性不曾绝。一觅的乱棒胡茄，只办的架扌鬲拦截。着你打罗的脚趔趄，推磨的不宁贴，生压的风月担儿折。 沉点点，冷丁丁，铁套杆磨儿不甚轻。意里曾评，端的实曾，钱买不的半分儿情。丽春园惯战的苏卿，识破了豫章城豹子双生。有新油来的红闷棍，恰撅下的陷人坑，怎敢将风月担儿争？ 搭扶定推磨杆，寻思了两三番，把郎君几曾是人也似看。只争不背上驮鞍，口内衔环，脖项上把套头栓。咫尺的月缺花残，滴溜着枕剩衾寒。早回头寻个破绽，没忽的得些空闲，荒撇下风月担儿走。 身子纤，话儿甜，曲躬躬半弯罗袜尖。统镘忄来タ，爱钱娘严，着你便积里渐里病恹恹。肉鳔胶把虫只难粘，镩钩子将野味难ㄎ。火烧残桑木剑，水淹湿纸糊锨，砍的这风月担儿两头尖。 初见咱。话儿搀，怎当他蜜钵也似口儿甜甘甘。短命那堪，妆点得缄，岩眉淡扫月初三。乌云斜坠金簪，露栈胸半袒春衫。咱心中犹未敢，他赤紧的眼先馋，不由人将风月担儿担。 拖汉精，陷人坑，纸汤瓶撞破个空藏瓶。可怜苏卿，不识双生，将一座太行山错认做豫章城。柳隆卿引着火穷兵，俊撅丁劫着座空营，达达搜没半星，罟罟翅赤零丁，舍性命把风月担儿争。 呆小姐，悔难迭，正撞着有钱的壁虱亻来。屎虼螂推车，饿老鸱拿蛇，甚的是羊背皮马腰截？屁则声乐器刁决，颓厮财礼全别。精屁眼打响铁，披芦藤把狗儿牵者，大拜门将风月担儿赊。 情意牵，使嫌钱，论风流几曾识窑变。一缕顽涎，几句狂言，又无三四只贩茶船。俏冤家暗约虚传，狠虔婆实插昏拳。羊尾子相古弄，假意儿厮缠绵，急切里到不的风月担儿边。 掂折了玉簪，摔碎了瑶琴，若提着娶呵我的碜。一去无音，那里荒淫，抛闪我到如今。他咱行无意留心，咱他行白甚情深。则不如把花笺糊了线贴，裁罗帕补了鸳衾，剪下的青丝发换了钢针。 知你下手迟，显的我负心痴，警巡院倒了墙贼见贼。各办心机，各使虚脾，一个胜一个亏。爱钱娘不问高低，有情人岂辨虚实。将棠梨作醋梨，认王魁作冯魁，得便宜翻做落便宜。 闷懊恼，自量度，千不合万不合我做的错。百媚千娆，末尾三稍，眼挫里吃单交。羊触藩如漆如胶，鸡肋情难舍难抛。食之无肉，弃之有味。砖儿何厚？瓦儿何薄？怎下的寻酸枣了甜桃？ 夜未央，步回廊，春宵画堂更漏长。花压东墙，灯晃纱窗，和月下西厢。在碧桃花下成双。胜芙蓉帐底乘凉。裙拖环佩响，风送麝兰香，荒拿住玉玎档。良夜深，漏初沉，可人憎把咱别样禁。揉损衣襟，不藉寒衾，鸳枕上凤鸾吟。钏玲珑摇响黄金，髻松斜坠琼簪。喘吁吁娇滴滴，香馥馥汗浸浸，参露滴牡丹心。
中吕·朝天子·赴约
作者：刘庭信
朝代：元

夜深深静悄，明朗朗月高，小书院无人到。书生今夜且休睡着，有句话低低道：半扇儿窗棂，不须轻敲，我来时将花树儿摇。你可便记着，便休要忘了，影儿动咱来到。简析 这支小令描写一个女子与情郎相约夜晚相会的情景。曲子对这位女子的语言和心理活动的描写大胆直露。
中吕·朝天子赴约
作者：刘庭信
朝代：元

夜深深静悄，明朗朗月高，小书院无人到。
书生今夜且休睡着，有句话低低道：半扇儿窗棂，不须轻敲，我来时将花树儿摇。
你可便记着，便休要忘了。
影儿动咱来到。
中吕·粉蝶儿美色
作者：刘庭信
朝代：元

笑脸含春，粉脂融淡霞红晕，立东风无限精神。
宝钗横，金凤小，绿铺云鬓，眉月斜痕，眼横波不禁春困。
么篇·也不索莺儿探春，宾鸿传信，凭着这采笔题情，粉脸留香，索强如
作者：刘庭信
朝代：元

织锦回纹。
酒半醺，粉半匀，把情郎低问：他比那海棠花更多淹润？。
乔木查·狠姨夫计深，刀斧般恩情甚，蜡打枪头软厮禁。好姻缘苦用心，
作者：刘庭信
朝代：元

他待独树成林。
倘秀才·展玉腕把春纤合掌，恰便似白莲蕊初生在这藕上，高卷珠帘拜月
作者：刘庭信
朝代：元

碧梧摇碎影，红药吐狂香，正红稠绿穰。
倘秀才·磨着定乌龙墨向端溪砚傍，援着管玉兔笔写在罗纹纸上，恰便似
作者：刘庭信
朝代：元

破八卦桃花女计量。
五行推造化，六甲定兴亡，沉吟了半响。
南吕·一枝花·春日送别
作者：刘庭信
朝代：元
体裁：曲

丝丝杨柳风，点点梨花雨。雨随花瓣落，风趁柳条疏。
春事成虚，无奈春归去。春归何太速，试问东君，谁肯与莺花做主？
【梁州第七】锦机摇残红扑籁，翠屏开嫩绿模糊。茸茸芳草长亭路。乱纷纷花矿园圃，冷清清春老郊墟，恨绵绵伤春感叹，泪涟涟对景踌蹰，不由人不感叹嗟吁！三般儿巧笔难图：你看那蜂与蝶趁趁逐逐，花共柳攒攒簇簇，燕和莺唤唤呼呼。鹧鸪、杜宇，替离人细把柔肠诉：“行不得，归不去[二]”。鸟语由来岂是虚？感叹嗟吁！
【骂玉郎】叫一声才郎身去心休去，不由我愁似织，泪如珠。樽前无计留君住，魂飞在离恨天[三]，身落在寂寞所，情递在相思铺[四]。
【感皇恩】呀，则愁你途路崎岖，鞍马劳碌，柳呵都做了断肠枝，酒呵难道是忘忧物，人呵怎做的护身符。早知你抛撇奴应举，我不合惯纵你读书。伤情处，我命薄，你心毒。
【采茶歌】觑不的献勤的仆，势情的奴[五]，声声催道误了程途。一个大厮八忙牵金勒马[六]，一个悄声儿回转画轮车。
【尾声】江湖中须要寻一个新船儿渡，宿卧处多将些厚褥儿铺，起时节迟些儿起，住时节早些儿住，茶饭上无人将你顾觑，睡卧处无人将你盖覆，你是必早寻一个着实店房儿宿。
南吕·一枝花秋景怨别
作者：刘庭信
朝代：元

金风送晚凉，玉露消残暑，素蟾光皎洁，丹桂影扶疏。
鬼病揶揄，空把光阴负，暮秋深天气肃，寒浸罗襦，一阵阵相思透骨。
双调·夜行船青楼咏妓
作者：刘庭信
朝代：元

新梦青楼一操琴，是知音果爱知音。
笺锦香寒，帕罗粉渗，遥受了些妆孤处眼余眉甚。
双调·折桂令·忆别
作者：刘庭信
朝代：元
体裁：曲

想人生最苦离别。三个字细细分开，凄凄凉凉无了无歇。别字儿半晌痴呆，离字儿一时拆散，苦字儿两下里堆叠。他那里鞍儿马儿身子儿劣怯，我这里眉曼脸脑儿乜斜。侧着头叫一声行者，阁着泪说一句听者，得官时先报期程，丢丢抹抹远远的迎接。
想人生最苦离别，唱到阳关，休唱三叠。急煎煎抹泪揉眵，意迟迟揉腮揽耳，呆答孩闭藏舌。隋儿分儿你心里记者，病儿痛儿我身上添些，家儿活儿既是抛撇，书儿信儿是必休绝，花儿草儿打听得风声，车儿马儿我亲自来也！
想人生最苦离别，雁杳鱼沉，信断音绝。娇模样其实丢抹，好时光谁曾受用？穷家活逐日绷曳，才过了一百五日上坟的日月，早来到二十四夜祭灶的时节。笃笃寞寞终岁巴结，孤孤另另彻夜咨嗟。欢欢喜喜盼的他回来，凄凄凉凉老了人也。
双调·新水令春恨
作者：刘庭信
朝代：元

枕痕一线印香腮，蹙春山两弯眉黛。
整金钗舒玉笋，出绣户下瑶阶。
穿着对窄窄弓鞋，刚行出绣帘外。
双调·水仙子·相思
作者：刘庭信
朝代：元
体裁：曲

秋风飒飒撼苍梧，秋雨潇潇响翠竹，秋云黯黯迷烟树。三般儿一样苦。苦的人魂魄全无。云结就心间愁闷，雨少似眼中泪珠，风做了口内长吁。
恨重叠、重叠恨、恨绵绵、恨满晚妆楼。愁积聚、积聚愁、愁切切、愁斟碧玉瓯。懒梳妆、梳妆懒、懒设设、懒爇黄金兽。泪珠弹、弹珠泪、泪汪汪、汪汪不住流。病身躯、身躯病、病恹恹，病在我心头。花见我、我见花、花应憔瘦。月对咱、咱对月、月更害羞。与天说、说与天、天也还愁。
双调·雁儿落过得胜令
作者：刘庭信
朝代：元

懒栽番岳花，学种樊迟稼。
心闲梦寝安，志满忧愁大。
无福享荣华，有分受贫乏。
燕度春秋社，蜂喧早晚衙。
茶瓜，林下渔樵话。
桑麻，山中宰相家。
下一局不死棋，论一着长生计。
服一丸延寿丹，养一口元阳气。
看一片岭云飞，听一会野猿啼。
化一钵千家饭，穿一领百衲衣。
枕一块顽石，落一觉安然睡。
对一派清溪，悟一生玄妙理。
套数。
呆骨朵·厮琅琅的把金钱掷下观爻象，却怎生单单单拆拆拆阴阳？恰数着
作者：刘庭信
朝代：元

坤偶乾奇，摆列着天三地两。
用神有天喜临，主令的财官旺，便做道是李淳风不顺情，那一个袁天罡肯调谎。
呆骨朵·厮琅琅的把金钱掷下观爻象，却怎生单单单拆拆拆阴阳？恰数着
作者：刘庭信
朝代：元

坤偶干奇，摆列着天三地两。
用神有天喜临，主令的财官旺，便做道是李淳风不顺情，那一个袁天罡肯调谎。
尾声
作者：刘庭信
朝代：元

轻声度艳歌，淡妆凝素粉。东风满地残红褪，一刻千金意不肯。
尾声·惊回残梦添凄楚，无奈秋声最狠毒。风声忧，雨声怒，角声哀，鼓
作者：刘庭信
朝代：元

声助。
一声听，一声数，一声愁，一声苦。
投至的风声宁，雨声住，角声绝，鼓声足。
又被这一声钟撞我一口长吁，则我这泪点儿更多如窗外雨。
咏别凤台宝鉴分，锦瑟冰弦断。
丹青歌扇歇，金缕舞衣宽。
娇凤雏鸾，愁与闷难思算，闷和愁几样般。
百千张锦纸花笺，一万枝霜毫象管。
尾声·来时节吃我一会闲顿摔，我可便不比其他性格。那其间信人搬弄的
作者：刘庭信
朝代：元

耳朵儿来揪，把俺那薄幸的娇才面皮上掴。
尾声·蝇头风月如堆卵，鸡肋恩情似滚丸。枕上余香被窝中春暖，有人知
作者：刘庭信
朝代：元

无人管。
往常时信音通直恁情欢，到如今鸾信少雁书稀鸳梦短。
春日送别丝丝杨柳风，点点梨花雨。
寸随花瓣落，风趁柳条疏。
春事成虚，无奈春归去。
春归何太速？试问东君：谁肯与莺花做主？。
幺篇·卦爻儿端的无虚诳，莫不是会双星日吉时良？这的是好事成从天降，
作者：刘庭信
朝代：元

佳期准望，何必再斟量？。
幺篇·腰瘦刚争不姓沈，被闲愁恼至如今。只为那镜约钗期，翻做了花毒
作者：刘庭信
朝代：元

酒鸩，揣上一个罪名儿雨囚云禁。
庆宣和
作者：刘庭信
朝代：元

花有清香月有阴，一刻千金。辜负良霄可怜甚，问审，问审。
得胜令·灵鹊儿噪庭槐，车马过长街。准备着月下星前拜，安排着春衫和
作者：刘庭信
朝代：元

泪揩。
打叠起愁怀，怕不待宁心耐，闷晶月难捱，我则怕青春不再来。
感皇恩·口则说应举求官，多因是买笑追欢。从今后鸳梦儿再休完，鱼书
作者：刘庭信
朝代：元

儿都休寄，龟卦儿也休钻。
离愁万般，心绪多端。
芳草迷烟树，落花催雨点，香絮滚风团。
感皇恩·呀，则愁你途路崎岖，鞍马上劳碌。柳呵都做了断肠枝，酒呵难
作者：刘庭信
朝代：元

道是忘忧物？人呵怎减的护身符？早知你抛掷咱应举，我不合惯纵的你读书。
伤情处，我命薄，你心毒！。
折桂令
作者：刘庭信
朝代：元

想人生最苦别离。不甫能喜喜欢欢，翻做了哭哭啼啼。事到今朝，休言去后，且问归期。看时节勤勤的饮食，沿路上好好的将息。娇滴滴一捻儿年纪，碜磕磕两下里分飞。急煎煎盼不见雕鞍，呆答孩软弱自己。
折桂令
作者：刘庭信
朝代：元

想人生最苦离别。三个字细细分开，凄凄凉凉无了无歇。别字儿半晌痴呆，离字儿一时拆散，苦字儿两下里堆叠。他那里鞍儿马儿身子儿劣怯，我这里眉儿眼儿脸脑儿乜斜。侧着头叫一声行者，搁着泪说一句听者：得官时先报期程，丢丢抹抹远远的迎接。
折桂令·将一块望夫石雾锁云霾，到如今燕侣莺俦，枉惹的蝶笑蜂猜。几
作者：刘庭信
朝代：元

时能够单凤成双、锦鸳作对、鱼水和谐？盼佳期今春左侧，海棠开不见他回来。
想俺那多才，柳陌花街，莫不是谢馆秦楼？多应在走马章台！。
折桂令·想人生最苦别离
作者：刘庭信
朝代：元

想人生最苦离别，雁杳鱼沉，信断音绝。娇模样其实丢抹，好时光谁曾受用？穷家活逐日绷曳，才过了一百五日上坟的日月，早来到二十四夜祭灶的时节。笃笃寞寞终岁巴结，孤孤另另彻夜咨嗟。欢欢喜喜盼的他回来，凄凄凉凉老了人也。
折桂令·想人生最苦离别
作者：刘庭信
朝代：元
体裁：词

想人生最苦离别。雁杳鱼沉，信断音绝。娇模样其实丢抹，好时光谁曾受用，穷家活逐日绷曳。才过了一百五日上坟的日月，早来到二十四夜祭灶的时节。笃笃寞寞终岁巴结，孤孤另另彻夜咨嗟。欢欢喜喜盼的他回来，凄凄凉凉老了人也！
普天乐·一见了引人魂，再见了消人闷。急追陪金杯错落，莫辜负翠袖殷
作者：刘庭信
朝代：元

觑一觑万种娇，笑一笑千金俊，手撒红牙流歌韵，坠梁尘遏住行云。
肠断也苏州刺史，心坚也薄东倦客，情迷也洛浦行人。
梁州·凄凉境一遭儿摆布，相思阵十面埋伏。那些儿感起我这伤情处。乱
作者：刘庭信
朝代：元

纷纷残花病菊，滴溜溜败叶凋梧。
疏刺刺风摇翠竹，淅零零雨洒荒芜。
意痴痴感叹嗟吁，冷清清一弄儿萧疏。
怕的是枯荷缺处添黄，衰柳凋时减绿，丹枫老也涂朱。
对对，付付。
支吾过白日离愁去，淹的早碧天暮。
咚的黄昏一声鼓，好教我魂魄全无。
梁州·锦机摇残红扑簌，翠屏开嫩绿模糊。茸茸芳草长亭路，乱纷纷花飞
作者：刘庭信
朝代：元

园圃。
冷清清春老郊墟，恨绵绵伤春感叹，泪涟涟对景踌蹰。
不由人不感叹嗟吁，三般儿巧笔堪图。
你看那蜂与蝶趁趁逐逐，花共柳攒攒簇簇，燕和莺唤唤呼呼。
鹧鸪，杜宇。
替离人细把柔肠诉，愁和泪一时住。
不由我相思泪如雨，怎教宁耐须臾？。
正宫·端正好金钱问卜
作者：刘庭信
朝代：元

香尘暗翠帏屏，花露冷鲛绡帐，闷恹恹画阁兰堂。
愁云怨雨风流况，都蹙在眉尖上。
正宫·醉太平忆旧
作者：刘庭信
朝代：元

泥金小简，白玉连环，牵情惹恨两三番。好光阴等闲，景阑珊绣帘风软杨花散。泪阑干绿窗雨洒梨花绽，锦澜斑香闺春老杏花残，奈薄情未还。 走苏卿 聪明的志高，懵懂的愚浊。一船茶单换了个女妖娆，像章城佛了。老卜儿接了鸦青钞，俊苏卿受了金花诰，俏双生披了绿罗袍，村冯魁老曹。
正宫塞鸿秋·悔悟
作者：刘庭信
朝代：元
体裁：曲

苏卿写下金山恨，双生得个风流信。亚仙不是夫人分，元和到受十年困。冯魁到底村，双渐从来嫩，思量惟有王魁俊。
正宫醉太平·忆旧
作者：刘庭信
朝代：元
体裁：词

泥金小简，白玉连环，牵情惹恨两三番。好光阴等闲，景阑珊绣帘风软杨花散。泪阑干绿窗雨洒梨花绽，锦斓斑香闺春老杏花残，奈薄情未还。
正宫醉太平·走苏卿
作者：刘庭信
朝代：元
体裁：曲

聪明的志高，懵懂的愚浊。一船茶单换了个女妖娆，豫章城走山而了。老卜儿接了鸦青钞，俊苏卿受了金花诰。俏双生披了绿罗袍，村冯魁老曹。
水仙子·相思
作者：刘庭信
朝代：元

恨重叠，重叠恨，恨绵绵，恨满晚妆楼；愁积聚，积聚愁，愁切切，愁斟碧玉瓯；懒梳妆，梳妆懒，懒设设，懒爇黄金兽。泪珠弹，弹珠泪，泪汪汪，汪汪不住流；病身躯，身躯病，病恹恹，病在我心头。花见我，我见花，花应憔瘦；月对咱，咱对月，月更害羞；与天说，说与天，天也还愁。
滚绣球·启绿窗离了绣房，博山炉把香来拈上，办着片志诚心祷告穹苍，
作者：刘庭信
朝代：元

低低的念了一会，深深的拜了四方。
转秋波又则怕外人偷望，则为咱正青春未配鸾凰。
甚时得遇乘鸾客？何日相逢傅粉郎？审问个行藏。
滴滴金·空着我便耳热眼跳，心神恍忽，失惊打怪，莫不是薄幸可憎才？
作者：刘庭信
朝代：元

我一会家腹热肠荒，心忙意急。
行出门外，空着我便立遍苍苔。
煞尾
作者：刘庭信
朝代：元

眠思梦想，悲楚凄凉，再不去花月亭前烧夜香。
红绣鞋·歌扇掩胭脂红褪，舞衣飘兰麝香温，冰丝细织帕罗新。翠裙鹦鹉
作者：刘庭信
朝代：元

绿，绣带凤凰纹，玉铺胡蝶粉。
耍孩儿·玳筵开一派笙歌引，簇拥着一个娉婷玉人。舞纤腰憔瘦不胜春，
作者：刘庭信
朝代：元

美孜孜笑脸温存。
也宜教画栏干遮护着琼花蕊，锦帐幕周围着玉树春。
酒捧着金波酝，受用杀银筝象板，风流杀翠袖红裙。
脱布衫·明滴溜月转西厢，锦模糊花暗东墙。何处也花烛洞房？那里也锦
作者：刘庭信
朝代：元

衾罗帐？。
货郎儿·一见了神魂飘荡，不由我心劳意攘。我将这金钱仔细细推详，恰
作者：刘庭信
朝代：元

离了湖山侧，早来到会宾堂。
越调·寨儿令·戒嫖荡
作者：刘庭信
朝代：元
体裁：曲

掂折了玉簪，摔碎了瑶琴，若提着娶呵我倒碜。一去无音，那里荒淫。抛闪我到如今。他咱行无意留心，咱他行白甚情深。则不如把花笺糊了线贴，裁罗帕补了鸳衾，剪下的青丝发换了钢针。
醉太平
作者：刘庭信
朝代：元

泥金小简，白玉连环，牵恨惹恨两三番。好光阴等闲。景阑珊绣帘风软杨花散，泪阑干绿窗雨洒梨花绽，锦斓斑香闺春老杏花残。奈薄情未还。
醉太平·打叠起麻衣百章，《周易》《归藏》，下工夫想绣个锦香囊，则
作者：刘庭信
朝代：元

在这香盒儿里供养。
准备着梨花月底双歌唱，杏花楼上同玩赏，再不支菱花镜里巧梳妆，眠思梦想。
醉太平·泥金小简
作者：刘庭信
朝代：元

泥金小简，白玉连环，牵情惹恨两三番。好光阴等闲。景阑珊绣帘风软杨花散，泪阑干绿窗雨洒梨花绽，锦斓斑香闺春老杏花残。奈薄情未还。
醉春风·步锦袜蹙金莲，拭罗衫舒玉笋。常言道名花解语亦倾城，这话儿
作者：刘庭信
朝代：元

敢准？准？恰便似落雁沉鱼，羞花闭月，香娇玉嫩。
采茶歌·觑不的献勤的仆、势情的奴，声声催道误了程途。一个大厮把的
作者：刘庭信
朝代：元

忙牵金勒马，这一个悄声儿回转画轮车。
采茶歌·雁儿，往常时趁程途，盼江湖，且是的悲悲切切语喧呼。今夜毛
作者：刘庭信
朝代：元

团为甚不言语，知他你那答儿里错下了断肠书。
隔尾·江湖中须要寻一个新船儿渡，宿卧处多将些厚褥子儿铺。起时节迟
作者：刘庭信
朝代：元

些儿起，住时节早些儿住。
茶饭上无人将你顾觑，睡卧处无人将你盖覆，你是必早寻一个着实店房里宿。
风入松·耳边消息谩沉沉，情泪湿衣襟。强将别酒拼一任，奈新来酒也慵
作者：刘庭信
朝代：元

怕不待和愁强饮，却原来愁越难禁。
驻马听·寂寂瑶阶，春日阑珊景物乖。困人天色，不堪梳洗傍妆台。梨花
作者：刘庭信
朝代：元

寂寞玉容衰，海常零落胭脂败。
自裁划，今春更比前春煞。
骂玉郎·兰堂失却风流伴，倦刺绣懒描鸾，金钗不整乌云乱。情深似刀刃
作者：刘庭信
朝代：元

愁来似乱箭攒，人去似风筝断。
骂玉郎·叫一声才郎身去心休去，不由我愁似铁、泪如珠，樽前无计留君
作者：刘庭信
朝代：元

魂飞在离恨途，身落在寂寞所，情递在相思铺。
骂玉郎·愁来愁到无穷处，割不断愁肠肚。撇下这病身躯，割舍了魂灵向
作者：刘庭信
朝代：元

梦里寻他去。
梦和魂休间阻，魂和梦却对付，天也与人一个囫囵的做。
黄钟尾
作者：刘庭信
朝代：元
体裁：曲

几回好梦添悽楚。无奈秋声忒很毒。一声风，一声雨。一声钟，一声鼓。风声催，雨声促。角声哀，鼓声助。一声听，一声数。一声愁，一声苦。风声宁，雨声住。角声停，鼓声足。一声钟撞一口长吁。泪点儿倒多如秋夜雨。
题庐陵义士传
作者：刘彦章
朝代：元

淮海风回吹血腥，青原不改旧时青。中朝将相论功赏，不及江南一白丁。
句
作者：刘得之
朝代：元

登楼须待月，税地亦栽花。风帘桑落酒，春网药楂鱼。
寄贡道甫奉礼
作者：刘得之
朝代：元
体裁：七言律诗

花容柳色表芳春，宛句溪边一揖分。我似白鸥耽狎水，君如黄鹄健摩云。曲台考礼多从汉，清庙登歌屡祀文。班列奉常元自好，龙旂时见亦欣欣。
寿魏察判
作者：刘得之
朝代：元
体裁：七言律诗

绕屋园亭只种花，贞元朝士老烟霞。清秋帘幕谢公郡，旧日衣冠魏相家。楼对青山浮大白，云深碧洞饭胡麻。长生有诀元曾用，须信于今鬓未华。
春分前十日和贡南漪韵
作者：刘得之
朝代：元
体裁：七言律诗

索笑梅檐日未曛，诗来满纸走烟云。寒收蛰户雷初动，暖入花房春又分。白发数茎明镜影，黄庭一卷对炉芬。老来真羡湖山好，混迹渔樵意所欣。
松棚
作者：刘得之
朝代：元
体裁：七言律诗

碧玉钗寒岭上枝，分枝结架傍轩墀。绿云当户何曾动，赤日腾空了不知。三伏自疑秋气早，五更偏讶曙光迟。清阴未必家家有，兀坐令人有所思。
游西湖
作者：刘得之
朝代：元
体裁：五言律诗

胜地流连久，西湖得再游。芰荷围画舫，杨柳护红楼。风月苏堤夜，烟云葛岭秋。买鲜沽美酒，且莫计觥筹。
琴高峰
作者：刘得之
朝代：元
体裁：五言律诗

怪石清溪上，荒台劫火馀。风帘桑落酒，春网药渣鱼。笋嫩和烟斸，畬新带雨锄。玉堂人不见，花竹亦萧疏。
送郦肖梅归三茅山玉晨宫
作者：刘得之
朝代：元
体裁：古风

三茅峰高不可跻，茅君携云作丹梯。弃官应同弃弊屣，烂煮白石甘如饴。世路红尘有何好，万冢北邙蓬绕绕。茅君去汉二千年，长向山中拾瑶草。我无丹砂堪蜕肉骨凡，枉住麻姑琴高两峰间。便欲凌空借鹤归，茅山茅君丹井知何处。烦君指点云间路，脱我破鹿裘，笑拂紫烟去。预借金陵道上泉，净洗黄尘两芒屦。
题松下老人图
作者：刘得之
朝代：元
体裁：古风

古松苍髯枝屈铁，失笑相惊在岩穴。老翁手持绿玉杖，独立西风双鬓雪。翛然野服山家容，平生我亦怀高风。彭泽归来入图画，真有人间靖节翁。
太常引·送郭复斋
作者：刘忠之
朝代：元

少年南北快飞腾。身到处，有佳声。甓社化才行。又出使、余杭故城。春风满路，堤边杨柳，难系去留情。何处望双旌。泛千里、孤舟月明。
明秀亭
作者：刘怀远
朝代：元
体裁：七言律诗

明秀亭前水渺茫，山明水秀类潇湘。阑干十二东风软，蝴蝶一双春昼长。沙暖偏宜鸥鹭宿，城高不隔芰荷香。晚来公府无馀事，闲伴诗人入醉乡。
筹边楼
作者：刘怀远
朝代：元
体裁：七言律诗

峥嵘楼阁压云端，江北江南指顾间。万里风烟尧宇宙，一时人物汉衣冠。悠扬鼓角惊蛮瘴，招飐旌旗拥将坛。帘捲画栏春昼永，不烦烽火报平安。
城中至日
作者：刘恭叔
朝代：元
体裁：五言律诗

我道何曾长，城中独重冬。酒殽分市卒，冠履祝家公。日晷空江见，梅花乱世逢。故乡还往在，筋力愧儿童。
夜坐江亭
作者：刘恭叔
朝代：元
体裁：五言律诗

明月出林抄，大风吹渐高。轩窗堕圭璧，竹树起波涛。邻笛悲欢并，江鸿去住劳。倚栏惆怅久，霜露湿绨袍。
折杨柳歌
作者：刘成
朝代：元
体裁：乐府曲辞

三度入孟津，汉儿颜色少。惟有杨柳枝，不改前年好。
临江仙·芙蓉
作者：刘敏中
朝代：元

见说瑶池池上路，雪香花气葱茏。一双依约玉芙蓉。烟波孤梦断，风月两心同。千古情缘何日了，此生何处相逢。不堪回首怨西风。残芳秋淡淡，落日水溶溶。
乌夜啼·含晖亭芍药谢
作者：刘敏中
朝代：元

含晖亭下春风。锦云丛。临到开时别去，苦匆匆。人乍到。花已老。酒瓶空。惟有一溪流水，照诗翁。
乌夜啼·因野亭杏为风雨所落
作者：刘敏中
朝代：元

叶间谁缀金丸。一攒攒。只为高枝临水，摘来难。风雨过。还自堕。试拈看。怕似江南梅子，一般酸。
乌夜啼·月下用前韵
作者：刘敏中
朝代：元

夜深谁伴中庵。太初岩。满酌一杯，和月吸浓岚。琼露滴。霜鬓湿。兴方酣。不觉河倾东北，月西南。
乌夜啼·闲适
作者：刘敏中
朝代：元

日长谁伴中庵。太初岩。静扫闲庭，独自看晴岚。岚翠滴。云影湿。雨声酣。欲借昌黎老笔，赋终南。
六州歌头
作者：刘敏中
朝代：元

江城会饮，东壁照奎星。肝胆露，乾坤秘，昼披零。势分庭。笔下风雷发，何为尔，聊相慰，供一笑，悠悠者，总流萍。虎掷龙跳几遇，依然对、高垒深扃。睹殷盘科斗，不说换鹅经。老眼尘醒。认声形。中州月旦，千载后，犹洒客，有歆宁。人不见，搔首立，望余馨。海边亭。寂寞钟期远，高山曲，几人听。何必要，椿与菌，校年龄。万事元无定在，此心得到处仙灵。爱烂游南北，快马接飞舲。万里丹青。
六州歌头
作者：刘敏中
朝代：元
体裁：词

江城会饮，东壁照奎星。肝胆露，乾坤秘，昼披零。势分庭。笔下风雷发，何为尔，聊相慰，供一笑，悠悠者，总流萍。虎掷龙跳几遇，依然对、高垒深扃。睹殷盘科斗，不说换鹅经。老眼尘醒。认声形。中州月旦，千载后，犹洒客，有歆宁。人不见，搔首立，望馀馨。海边亭。寂寞钟期远，高山曲，几人听。何必要，椿与菌，校年龄。万事元无定在，此心得到处仙灵。爱烂游南北，快马接飞舲。万里丹青。
六州歌头
作者：刘敏中
朝代：元

窥天以管，认得几多星。嗟扰扰。矜完美，校奇零。蚁缘庭。物化无穷已，石生火，火生壤，壤生湿，湿生木，木生萍。梦里高车驷马，蘧然觉、瓮牖紫扃。记达人有语，痛饮读骚经。非醉非醒，妙难形。曾经滟滪，夷险地，人上剽，比心宁。更谁问，桃李冶，蕙兰馨。水东亭。一曲沧浪咏，都分付，野鸥听。还渐喜，乡社饮，近高龄。但愧霜台旧友，平生念、铁石通灵。办林间一笑，酒盏滟风舲。饭白刍青。
减字木兰花
作者：刘敏中
朝代：元

年时寿酒。共喜秋卿新拜后。寿酒今朝。道改春闱是昨宵。官随福转。一到生辰须一换。看取明年。凤诏迎年醉寿筵。
减字木兰花·有泺源胜概楼旧游
作者：刘敏中
朝代：元

江山胜概。天与飞楼供眼界。上得楼头。销尽人间万古愁。十年京国。两鬓黄尘归未得。卷地泉声。辜负凭阑带月听。
凤凰台上忆吹箫·赠吹箫东原赵生
作者：刘敏中
朝代：元

千古虞韶，凤凰飞去，太平雅曲谁传。有碧琼霜管，犹似当年。妙处风流几许，待试问、天外飞仙。西州客，心边赚得，一味春偏。清秋画栏高倚，屏金缕红牙，羯鼓湘弦。倩玉觞唤起，悲壮清圆。袅袅余音未了，正夜静、月上寒天。青灯外，有人无语凄然。
南乡子
作者：刘敏中
朝代：元

忆昔叹华颠。一别曾惊十五年。醉里知君明便去，留连。酒尽更阑不肯眠。今更老于前。二十年间又别筵。安得柳丝千百丈，缠联。不放东吴万里船。
南乡子·寿何聪山
作者：刘敏中
朝代：元

瑞雪夜来晴。和气欢声满凤城。雪里梅花开更好，分明。要见和羹事业成。东阁此时晴。庆在春风潋滟觥。阴德自应长富贵，康宁。便拟台星
南乡子·寿何聪山
作者：刘敏中
朝代：元

瑞雪夜来晴。和气欢声满凤城。雪里梅花开更好，分明。要见和羹事业成。东阁此时晴。庆在春风潋滟觥。阴德自应长富贵，康宁。便拟台星是寿星。
南乡子·次韵答魏鹏举
作者：刘敏中
朝代：元

英誉蔼西秦。襟量温和别有春。落笔妙词新可喜，精神。玉叶琼葩不染尘。俊逸鲍参军。谁道儒冠误却身。相见莫谈尘世事，销魂。趁取追欢语笑频。
南乡子·次韵答魏鹏举
作者：刘敏中
朝代：元

英誉蔼西秦。襟量温和别有春。落笔妙词新可喜，精神。玉叶琼葩不染尘。后逸鲍参军。谁道儒冠误却身。相见莫谈尘世事，销魂。趁取追欢
南乡子·老病自戏
作者：刘敏中
朝代：元

老境日蹉跎。无计逃他百病魔。强打支撑相伴住，难呵。也是先生没奈何。耳重眼花多。行则欹危语则讹。暗地自怜还自笑，休么。智者能调五脏和。
南乡子·贺于冶泉尚书有子
作者：刘敏中
朝代：元

千古一高门。不断轩车驷马尘。五色凤毛新照眼，惊人。气压喧啾百鸟群。语笑满堂春。耸壑昂霄看已真。玉唾成时十六七，知君。膝上摩挲
南乡子·贺于冶泉尚书有子
作者：刘敏中
朝代：元

千古一高门。不断轩车驷马尘。五色凤毛新照眼，惊人。气压喧啾百鸟群。语笑满堂春。耸壑昂霄看已真。玉唾成时十六七，知君。膝上摩挲不肯嗔。
卜算子·望湖山
作者：刘敏中
朝代：元

落日望湖山，山在空蒙里。剑佩冠裳整顿严，欲作崔嵬起。我病正无聊，见此奇男子。急往从之呼不应，痴绝还如此。
卜算子·长白山中作
作者：刘敏中
朝代：元

长白汝来前，问汝何年有。只自云间偃蹇高，不肯轻低首。我即是中庵，汝作中庵友。怪得朝来爽气多，浮动杯中酒。
太常引·忆归
作者：刘敏中
朝代：元

无穷尘土与风涛。名利两徒劳。解印便逍遥。算只有、渊明最高。小窗幽圃，种兰栽菊，心远气应豪。海上摘蟠桃。不许见、秋霜鬓毛。
好事近·赠吹箫赵生
作者：刘敏中
朝代：元

行乐酒尊前，全减向来时节。今日玉箫声里，卷露荷金叶。醉中如在凤凰台，风境更清绝。扶起满身花影，步溪桥明月。
婆罗门引·寿大智先生
作者：刘敏中
朝代：元

草堂潇洒，今年初种碧琅玕。更宜野菊幽兰。便信先生于此，真个不求官。但西负揽镜，落日凭栏。耕笔钓磻。算遭遇，未应难。好待青霄得路，稳上长安。良辰乐事，且展放尊前舞袖宽。天影外、秋色南山。
婆罗门引·寿大智先生
作者：刘敏中
朝代：元

草堂潇洒，今年初种碧琅？。更宜野菊幽兰。便信先生于此，真个不求官。但西负揽镜，落日凭栏。耕笔钓＊。算遭遇，未应难。好待青霄得路，稳上长安。良辰乐事，且展放尊前舞袖宽。天影外、秋色南山。
婆罗门引·送李士元之荆南提刑经历
作者：刘敏中
朝代：元

京华逆旅，转头岁月十年中。悠悠真赏难逢。牢落黄金已尽，仆马亦龙钟。但平生豪气，未减元龙。临江故封。吴与蜀，渺西东。此幕聊堪一笑，且叹途穷。扁舟南下，正霜落荆门江树空。诗有兴、说与飞鸿。
定风波·次韵答人见寄
作者：刘敏中
朝代：元

率意讴吟信手书。山间行坐水边居。不是幽闲偏自好。知道。济时才具本来无。植柳移花兼种竹。多故。此心更看几时除。说着庙堂谁办得。曾忆。只宜公等不宜予。
忆秦娥·书合曲诗卷
作者：刘敏中
朝代：元

秋萧索。秋来不奈情怀恶。情怀恶。西风一曲，醉乡寥廓。宫声自与商声约。珠喉玉管都忘却。都忘却。行云不散，月高山阁。
念奴娇
作者：刘敏中
朝代：元
体裁：词

探梅时候，怯朝寒、倦说梅溪清浅。谁窃玄都春一握，烘暖小斋冰砚。何意芳妍，如今又与，前度刘郎面。武陵回首，断肠流水花片。信道造化能移，何须更问，世事云千变。犹胜当时深院里，满树芳菲细剪。宝鸭熏香，铜瓶浴水，休把重帘卷。风流故在，乞浆怕有人见。
念奴娇·又次前韵
作者：刘敏中
朝代：元

看花须约，一千年、知赴瑶池缘浅。雪里花枝来索句，恍觉春生冷砚。却忆前时，寻芳处处，霞影浮杯面。酒醒花落，树头飞下余片。何事岁晚重妍，多情应笑，我早朱颜变。依样铅华红胜锦，争得瓶梅并剪。小阁幽窗，回寒向暖，百怕霜风卷。旧家野老，也来惊讶希见。
念奴娇·圣节进酒词
作者：刘敏中
朝代：元

龙飞九五，记虹流电绕，天开华旦。万定成时秋正好，四海皇皇枕奠。教雨仁风，声名文物，允协斯民愿。途歌里咏，太平今日真见。遥想禹子汤孙，尧臣汉相，拂晓班如剪。万国衣冠同拜舞，春满九重宫殿。湛露恩隆，南山庆远，处处须新宴。瞻天望圣，玉卮万寿遥献。
念奴娇·圣节进酒词
作者：刘敏中
朝代：元

龙飞九五，记虹流电绕，天开华旦。万宝成时秋正好，四海皇皇枕奠。教雨仁风，声名文物，允协斯民愿。途歌里咏，太平今日真见。遥想禹子汤孙，尧臣汉相，拂晓班如剪。万国衣冠同拜舞，春满九重宫殿。湛露恩隆，南山庆远，处处须新宴。瞻天望圣，玉卮万寿遥献。
念奴娇·自述呈知己时有小言
作者：刘敏中
朝代：元

乌飞兔走，叹劳生、浮世匆匆如此。眼底风尘今古梦，到了谁非谁是。击短扶长，曲邀横结，为问都能几。悠悠长啸，谩嗟真个男子。数载黄卷青灯，种兰植蕙，颇遂平生喜。冷笑纷纷儿女语，都付春风马耳。美景良辰，亲朋密友，有酒何妨醉。高歌一曲，二三知己知彼。
感皇恩·张子京以春台子瞻椅见许，以词催之
作者：刘敏中
朝代：元

公子说春台，其光如水。相对偏宜子瞻椅。老父危坐，不觉耳闻心喜。慨然都见许，情何已。禅榻鬓丝，绳床乌几。前辈风流要吾比。绣江风月，鸥鹭已应知矣。几时分付到，中庵里。
感皇恩·立秋后一日有感
作者：刘敏中
朝代：元

云月淡幽窗，黄昏微雨。窗外梧桐共人语。秋来情味，便觉今宵如许。断肠杨柳苑，芙蓉浦。青鬓易消，失颜难驻。行乐光阴水东注。山林朝市，两地笑人返袂。伤心都付与，潘郎句。
摸鱼儿
作者：刘敏中
朝代：元

莫相疑、爱石如许，流形我亦随寓。神麇更有神麇在，照影几烦清滏。山下路。还记得、当时射虎人曾误。如今文府。但日永闲阶，香凝燕寝，云岫翳还吐。崔嵬起，欲作飞仙骞翥。依稀老眼如雾。品题好刻奇章字，嗟尔赏音难遇。如砥柱。应笑我心，更欲谁安住。茶余客去，相对静无言，悠然意会，一阵北窗雨。
摸鱼儿·九日上都次韵答邢伯才
作者：刘敏中
朝代：元

叹萍蓬、此生无定，年年客里重九。南来北去风沙梦，弹指已成白首。谁有酒。都唤起、一天秋色开林薮。还开笑口。对满意青山，多情黄菊，莫唱渭城柳。龙钟态，也向人前叉手。思量难以持久。东涂西抹皆倾国，只有效颦人丑。嗟汝叟。今误矣，江亭好去藏衰朽。鸣鸡吠狗。尽里社追随，何须更说，鼻醋吸三斗。
最高楼
作者：刘敏中
朝代：元

山家好，河水净涟漪。茅舍绿荫围。儿童不解针垂钓，老翁只会瓮浇畦。我思之，君倦矣，去来兮。也问甚野芳亭上月。也问甚太初岩下雪。乘款段，载鸱夷。兴来便作寻花去，醉时不记插花归。问沙鸥，从此后，可忘机。
最高楼
作者：刘敏中
朝代：元

幽居好，烟霭翠生漪。水绕更山围。锦帏四面花藏屋，绿云一望稻盈畦。问谁欤，君子者，美人兮。也不看李家堂里月。也不踏班生关外雪。寻寂寞，觅希夷。醉眠长被莺呼起，相看时有燕飞归。我怜君，君似我，本无机。
最高楼·又前韵
作者：刘敏中
朝代：元

江风远，吹皱翠罗漪。山绕似重围。连延花枝香成阵，坡陀垄亩绿如畦。个中间，吾受者，一尘兮。君不见花间偏爱月。又不见山阴偏喜雪。搴杜若，载辛夷。东篱日落悠然坐，舞雩春暖咏而歌。此何人，千万古，一天机。
最高楼·又前韵
作者：刘敏中
朝代：元

江风远，吹皱翠罗漪。山绕似重围。连延花枝香成阵，坡陀垅亩绿如畦。个中间，吾受者，一尘兮。君不见花间偏爱月。又不见山阴偏喜雪。搴杜若，载辛夷。东篱日落悠然坐，舞雩春暖咏而歌。此何人，千万古，
最高楼·又次前韵
作者：刘敏中
朝代：元

吾衰矣，废治不重漪。朽木更堪围。触藩曾看赢其角，胁肩又见病于畦。此何哉，自取耳，亦难兮。待阔展月台秋待月。更别起雪堂冬听雪。花灌溉，草芟夷。偶逢林叟欢成醉，闲随沙鸟淡忘归。叹人生，尘土事，
最高楼·又次前韵
作者：刘敏中
朝代：元

吾衰矣，废治不重漪。朽木更堪围。触藩曾看赢其角，胁肩又见病于畦。此何哉，自取耳，亦难兮。待阔展月台秋待月。更别起雪堂冬听雪。花灌溉，草芟夷。偶逢林叟欢成醉，闲随沙鸟淡忘归。叹人生，尘土事，漫劳机。
最高楼·次前韵
作者：刘敏中
朝代：元

文章好，自得似风漪。不定似棋围。郢人斫垩元无迹，仙家种玉不论畦。子能之，吾耄矣，奈何兮。都占断野芳花与月。更带却野亭风与雪。情放旷，境清夷。木瓜暂比空函往，琼瑶已报满车归。怪天孙，浑不藉，锦云机。
最高楼·次韵答张县尹
作者：刘敏中
朝代：元

高高屋，罗幕卷轻漪。阿渚一周围。雄吞不数针三碗，治生何计韭千畦。是贤乎，既富矣，又时兮。我喜踏探梅溪畔月。君爱扫、煮茶枝上雪。君遣兴，我心夷。东家画鼓更深舞，西家红烛醉时归。莫教他，知我辈，不投机。
最高楼·次韵答张县尹
作者：刘敏中
朝代：元

高高屋，罗幕卷轻漪。阿渚一周围。雄吞不数针三碗，治生何计韭千畦。是贤乎，既富矣，又时兮。我喜踏探梅溪畔月。君爱扫煮茶枝上雪。君遣兴，我心夷。东家画鼓更深舞，西家红烛醉时归。莫教他，知我辈，
木兰花慢
作者：刘敏中
朝代：元

待支撑暮境，道比旧、不争多。奈白日难留，丹心易感，绿发全皤。行乐处，浑一梦，忆黄公垆下几回过。振策千峰绝顶，濯缨万里长河。红尘世事费磋磨。人海驾洪波。怅学古无成，于今何补，谩尔蹉跎。闲揽镜，还独笑，甚苍颜一皱不曾酡。忽报鸣鞭送酒，开轩自洗空螺。
木兰花慢
作者：刘敏中
朝代：元
体裁：词

此声何所似，似琴语、更琅然。问太古遗音，承平旧曲，谁为君传。知音素娥好在，只向人怀抱照人圆。一笑青云公子，不应犹有尘缘。松间玄鹤舞翩翩。山鬼下苍烟。正闭户焚香，流商泛角，非指非弦。华堂静无俗客，算风流、未减竹林贤。何日西窗酒醒，听君细泻幽泉。
木兰花慢
作者：刘敏中
朝代：元

此声何所似，似琴语、更琅然。问太古遗音，承平旧曲，谁为君传。知音素蛾好在，只向人怀抱照人圆。一笑青云公子，不应犹有尘缘。松间玄鹤舞翩翩。山鬼下苍烟。正闭户焚香，流商泛角，非指非弦。华堂静无俗客，算风流、未减竹林贤。何日西窗酒醒，听君细泻幽泉。
木兰花慢
作者：刘敏中
朝代：元

灿星缠宝校，跨天驷、日华边。看岭表孤松，峰尖秋隼，谁与争先。君王识公英武，便除书、飞下九重天。内府彤弓弦矢，元戎虎旆龙旃。阴风惨淡拂春烟。万里入秦川。想诸将欢迎，三军贾勇，威震江壖。何如渭城客舍，对青青柳色惜离筵。回首平吴事了，兜鍪更换貂蝉。
木兰花慢·代人作
作者：刘敏中
朝代：元

渺云间天淡，离别意、一消魂。忆金缕珠喉，冰弦玉笋，明月幽人。风流旧家心事，指南山、松柏托殷勤。烟草夕阳别浦，梨花暮雨重门。浪凭归梦觅行云。肠断几黄昏。甚百种凄凉，一般寂寞，两地平分。多情料应有语，道卿卿、不惜锁窗春。为谢倩桃风柳，不禁鞍马红尘。
木兰花慢·代人作
作者：刘敏中
朝代：元
体裁：词

渺云间天淡，离别意、一销魂。忆金缕珠喉，冰弦玉笋，明月幽人。风流旧家心事，指南山、松柏托慇勤。烟草夕阳别浦，梨花暮雨重门。浪凭归梦觅行云。肠断几黄昏。甚百种凄凉，一般寂寞，两地平分。多情料应有语，道卿卿、不惜锁窗春。为谢倩桃风柳，不禁鞍马红尘。
木兰花慢·代人赠吹箫赵生
作者：刘敏中
朝代：元

甚无情枯竹，使人喜、使人悲。爱太古遗音，承平旧曲，吹尽参差。千秋凤台人去，算风流、只有赵郎知。秋晚楼空月夜，日长人静花时。酒阑更与尽情吹。欲起不能归。怕幽壑潜蛟，孤舟嫠妇，掩泣惊飞。伤心少年行乐，奈春风、不染鬓边丝。静倚阑干十二，醉魂飞上瑶池。
木兰花慢·代人赠吹箫赵生
作者：刘敏中
朝代：元

甚无情枯竹，使人喜、使人悲。爱太古遗音，承平旧曲，吹尽参差。千秋凤台人去，算风流、只有赵郎知。秋晚楼空月夜，日长人静花时。酒阑更与尽情吹。欲起不能归。怕幽壑潜蛟，孤舟嫠妇，掩泣惊飞。伤心少年行乐，奈春风、不染鬓边丝。静倚阑干十二，醉魂飞瑶池。
木兰花慢·会有诏止征南之行，复以木兰花慢
作者：刘敏中
朝代：元

妙年勋业在，正千载、会风云。有横槊新诗，投壶雅唱，将武儒文。风流圣朝人物，算锦衣、难避软红尘。琼岛羽林清晓，紫垣星月黄昏。悠悠轩旆下东秦。宾客满于门。看戏彩萱堂，挥金置酒，和气回春。平生事，忠与孝，但图忠、云路莫因循。此去秋光正好，龙墀再荷新恩。
木兰花慢·元夕后小雨
作者：刘敏中
朝代：元

淡春阴如雾，酿春雨、洒春城。便罗绮风柔，园林气暖，巷陌尘轻。鳌山顿成潇洒，恰上元过也罢烧灯。到处柳金梅雪，一时水绿山青。午窗梦断破微晴。蓦听卖花声。忆北苑寻芳，南园载酒，节近清明。韶华向人如旧，莫青春行乐负平生。说与东君知道，先迎舞燕歌莺。
木兰花慢·八月二十五日为仲敬寿
作者：刘敏中
朝代：元

对南山秋色，湖海气、郁峥嵘。更落叶疏风，黄花细雨，何限诗清。良辰醉中高兴，料殷勤、喜见故人情。玉斝云腴仙酿，木兰花慢新声。归鸿远目入青冥。相与慰飘零。尽起舞狂歌，新愁旧恨，一笑都平。平生事，天已许，道青霄有路上蓬瀛。随分人间富贵，不妨游戏千龄。
木兰花慢·寿大智先生
作者：刘敏中
朝代：元

忆长庚初梦，是谁遣下蓬壶。到今日相看，仙风道骨，依旧清癯。胸中浩然何物，管三冬、读尽邺侯书。笔落千山风雨，气吞万里江湖。豪门落落曳长裾。醉倒倩人扶。刚只要疏闲，争教富贵，不肯饶渠。蟾宫桂春榜字，看明年、光耀满门闾。应笑青灯黄卷，却成玉带金鱼。
木兰花慢·晓过卢沟
作者：刘敏中
朝代：元

上卢沟一望，正红日、破霜寒。尽渺渺飞烟，葱葱佳气，东海西山。依稀玉楼飞动，道五云深处是天关。柳外弓戈万骑，花边剑履千官。寒窗萤雪一生酸。富贵几曾看。问今日谁教，黄尘匹马，更上长安。空无语，还自笑。恐当年、贡禹错弹冠。拟把繁华风景，和诗满载归鞍。
木兰花慢·次韵答张直卿见寄
作者：刘敏中
朝代：元

两城无百里，算只是、一家乡。愧每每相看，来迎去送，水影山光。殷勤举杯一笑，要都收、百福与千祥。镜里吾衰已甚，尊前君意何长。谁能齐物似蒙庄。岁月去堂堂。更多病何堪，闲愁万绪，恼乱诗肠。明年定须丰稔，看桑蚕成簇麦登场。君到野亭应喜，酒帘花外悠扬。
木兰花慢·适得醉经乐章，读未竟而彦博尚书
作者：刘敏中
朝代：元

呈醉经，一谢彦博待ㄅ撑暮境，道比旧、不争多。奈白日难留，丹心易感，绿发全皤。行乐外，浑一梦，忆黄公垆下几回过。振策千峰绝顶，濯缨万里长河。红尘世事费磋磨。人海驾洪波。怅学古无成，于今何补，谩尔磋跎。闲揽镜，还独笑，甚苍颜一皱不曾酡。忽报鸣鞭送酒，开轩自洗空螺。
水调歌头
作者：刘敏中
朝代：元

五福一日寿，七十古来稀。鲸川兄弟何事，接武上期颐。添是商颜四皓，减即西周二老，白鹤一行飞。紾臂阋墙者，何地望余辉。世皆云，家积善，庆相随。三椿堂上，阴德几许只天知。子弟联芳并秀，戏彩称觞先后，和气蔼春熙。本大枝叶茂，门户看巍巍。
水调歌头
作者：刘敏中
朝代：元

朱门蔼麟凤，画戟映貂蝉。重侯累将家世，更觉使君贤。皎皎秋霜怀抱，隐隐春风眉宇，形出性中天。袖手吏民喜，曾未试薄鞭。沸鸣弦，歌五裤，已三年。年来历城城郭，天也怪春偏。会见九重丹诏，收取一方霖雨，勋业迫凌烟。富贵与难老，真作地行仙。
水龙吟
作者：刘敏中
朝代：元

乾坤遗此方台，赋诗名字从吾起。十分高处，更宜着个，含晖亭子。无数青山，一时为我，飞来窗里。渺浮天玉雪，江流忽转，风雨在、寒藤底。尝试登临其上，把闲愁、古今都洗。长空淡淡，无言目送，飞鸿千里。看取明年，四围松菊，一番桃李。放篮舆杖屦，醒来醉往，自今朝始。
水龙吟
作者：刘敏中
朝代：元

牡丹何可无言，广平曾有梅花赋。蹉跎老矣，愁多欢少，花开人去。黄绢飞来，分明却见，旧家风度。是东皇，唤取玉堂仙伯，要长在、花间住。惭愧相思千里，也看同去年崔护。诗盟酒伴，吟看醉绕，应无重数。寂寞江亭，青山不断，碧云将暮。对夕阳老树，悠然北望，诵天香句。
水龙吟
作者：刘敏中
朝代：元

物齐各自逍遥，何知鴳小鲲鹏大。乾坤太华，神麇相望，两眉争黛。元气遗形，幽人良友，朝看夕对。尽共工怒触，巨灵善擘，众山碎、未吾害。借问此峰谁得。羡白眉、故家文会。萧然文室眼明，更比寻常宽快。长与安排，名香细茗，芳醪鲜脍。恐不时、便有打门狂客，设元章拜。
水龙吟 马观复基司以九日水龙吟赋神 峰邀
作者：刘敏中
朝代：元

小石也。观复家广平地有神山，因以命石物齐各自逍遥，何知＊小鲲鹏大。乾坤太华，神？相望，两眉争黛。元气遗形，幽人良友，朝看夕对。尽共工怒触，巨灵善擘，众山碎、未吾害。借问此峰谁得。羡白眉、故家文会。萧然文室眼明，更比寻常宽快。长与安排，名香细茗，芳醪鲜脍。恐不时、便有打门狂客，设元章拜。
水龙吟·同张大经御史赋牡丹
作者：刘敏中
朝代：元
体裁：词

春风一尺红云，粉蕤金粟重重起。天香国色，宜教占断，人间富贵。最喜风流，妆台卯酒，欲醒还醉。算年年岁岁，花开依旧，问当日、人何似。休说花开花谢，怕伤他、老来情味。依稀病眼，故应犹识，旧家姚魏。无语相看，一杯独酌，幽怀如水。料多情、笑我苍颜白发，向风尘底。
水龙吟·同张大经御史赋牡丹
作者：刘敏中
朝代：元

春风一尺红云，粉蕤金粟重重起。天香国色，宜教占断，人间富贵。最喜风流，妆台卯酒，欲醒还醉。算年年岁岁，花开依旧，问当日、人何似。休说花开花谢，怕伤它、老来情味。依稀病眼，故应犹识，旧家姚魏。无语相看，一杯独酌，幽怀如水。料多情、笑我苍颜白发，向风尘底。
水龙吟·次韵答马观复左司九日
作者：刘敏中
朝代：元

二毫侍侧何知，举头一幕青天大。归盘乐矣，丁宁更说，闲居粉黛。我见沙鸥，盖尝有问，无言意对。道试看自古，忘机未了，空无益、又遗害。万事宜须自得，笑衰翁、几时方会。今朝重九，西风杖屦，一番轻快。满地黄花，清泉酌醴，新诗嚼脍。若东篱老子，能来共此乐，吾当拜。
水龙吟·次韵赋牡丹
作者：刘敏中
朝代：元

晓来露湿仙衣，盛开更比初开重。春风也惜，頩然薄怒，不堪摇动。天上人间，我许唯有，司花会种。想年年京洛，红尘紫陌，都占断、繁华梦。醉里依稀有语，只清诗、可为光宠。有香万斛，从今准备，公来迎送。风雨难凭，彩云回首，总成无用。唤玉壶、留取一枝春在，作中庵供。
水龙吟·次韵赋牡丹
作者：刘敏中
朝代：元
体裁：词

晓来露湿仙衣，盛开更比初开重。春风也惜，頩然薄怒，不堪摇动。天上人间，我许惟有，司花会种。想年年京洛，红尘紫陌，都占断、繁华梦。醉里依稀有语，只清诗、可为光宠。有香万斛，从今准备，公来迎送。风雨难凭，綵云回首，总成无用。唤玉壶、留取一枝春在，作中庵供。
水龙吟·次韵赋牡丹
作者：刘敏中
朝代：元

晓来露湿仙衣，盛开更比初开重。春风也惜，？然薄怒，不堪摇动。天上人间，我许唯有，司花会种。想年年京洛，红尘紫陌，都占断、繁华梦。醉里依稀有语，只清诗、可为光宠。有香万斛，从今准备，公来迎送。风雨难凭，彩云回首，总成无用。唤玉壶、留取一枝春在，作中庵供。
沁园春
作者：刘敏中
朝代：元

万里长风，一夕吹君，飞来自南。想江东渭北，同惊过雁，升高望远，几度停骖。蓦地相看，茫然皓首，依旧华峰碧玉簪。风雷起，放连宵痛饮，拥席高谈。君才何地非堪。从此看、恩麻彩凤衔。但平生出处，于心已卜，古人事业，着力须贪。有道如斯，区区更问，紫绶朱衣青布衫。今秋菊，也为君开早，香满均庵。
沁园春
作者：刘敏中
朝代：元

先自空疏，几载蹉跎，历绕湖江。甚如今却遣，官闲责重，茫然自愧，学陋言庞。鬓雪难消，君恩莫报，五鬼欺陵不可降。如何奈，强支撑病骨，独伴寒釭。心如孤旆高杠。但犹想茅斋对石矼。笑随身惟有，诗囊药里，打门谁送，酒榼羊腔。梦里笙歌，无名亭上，满眼春风四面窗。人如玉，看牡丹第一，芍药成双。
沁园春
作者：刘敏中
朝代：元

华屋高轩，富贵之心，人皆有之。甚伯伦挈榼，惟知殢酒，浩然踏雪，只解吟诗。一见令人，利名都忘，更有高情元紫芝。还知否，盖道分彼此，事有参差。看君绿发雄姿。况千载风云正遇时。便登高舒啸，如今太早，扬眉吐气，过此还迟。愧我衰残，终然无补，久矣寒灰枯树枝。云山梦，被画图唤起，情见乎辞。
沁园春
作者：刘敏中
朝代：元

石汝何来，政尔难忘，平生太初。想将迎媚悦，无心在此，清奇古怪，有韵铿如。何乃排垣，直前不屈，似此疏顽其可乎。今而后，有芳名雅号，听我招呼。世间贵客豪夫。问几个回头认得渠。既千岩气象，君都我许，四时襟抱，我为君虚。无语相看，悠然意会，自引壶觞不愿余。商歌发，恰风生细竹，月上高梧。
沁园春
作者：刘敏中
朝代：元

石汝来前，号汝苍然，名之太初。问太初而上，还能记否，苍然于此，为复何如。偃蹇难亲，昂藏不已，无乃于予太简乎。须臾便，唤一庭风雨，万窍号呼。依稀似道狂夫。在一气何分我与渠。但君才见我，奇形怪状，我先知子，冷淡清虚。撑拄黄垆，庄严绣水，攘斥红尘力有余。今何许，倚长风三叫，对此魁梧。
沁园春
作者：刘敏中
朝代：元
体裁：词

石汝来前，号汝苍然，名之太初。问太初而上，还能记否，苍然于此，为复何如。偃蹇难亲，昂藏不已，无乃于予太简乎。须臾便，唤一庭风雨，万窍号呼。依稀似道狂夫。在一气何分我与渠。但君才见我，奇形怪状，我先知子，冷澹清虚。撑拄黄垆，庄严绣水，攘斥红尘力有馀。今何许，倚长风三叫，对此魁梧。
沁园春·和省中诸公秋日海棠韵
作者：刘敏中
朝代：元

花有花时，何事兹花，待开便开。看嫣然一笑，秋容也媚，问之不语，春意潜回。静想乾坤，中间万有，元气循环共一胎。花如此，尽风流奇特，叹了还猜。三生月地云阶。料曾被、西风点镜台。怅赏余人散，黄蜂日晚，梦回日落，白雁霜催。两度频繁，一番迟暮，争似从他本分来。青霄客，有留连新句，为写芳埃。
沁园春·和省中诸公秋日海棠韵
作者：刘敏中
朝代：元
体裁：词

花有花时，何事兹花，待开便开。看嫣然一笑，秋容也媚，问之不语，春意潜回。静想乾坤，中间万有，元气循环共一胎。花如此，尽风流奇特，叹了还猜。三生月地云阶。料曾被、西风点镜台。怅赏馀人散，黄蜂日晚，梦回日落，白雁霜催。两度频繁，一番迟暮，争似从他本分来。青霄客，有留连新句，为写芳埃。
沁园春·寿张绣江参政
作者：刘敏中
朝代：元

长日之英，为国生贤，魁然此公。看功名一出，江湖气量，才华谁有，星斗心胸。霖雨盐梅，随宜适用，已见时和岁又丰。余无事，但门庭清雅，车骑雍容。秋香笑指篱东。道拟共他年伴赤松。要河车挽水，双瞳似月，丹砂伏火，两颊还童。雪落花开，东阡北陌，折简来呼白发翁。高情在，是绣江绿野，黄阁清风。
沁园春·张君周卿将赴济南提刑经历，出示乐
作者：刘敏中
朝代：元

簿领埃尘，鞍马风沙，逸才未舒。但平安豪宕，黄金易散，高怀洒落，白壁难迂。我问行藏，掀髯一笑，意外功名不用图。南游兴，爱华峰北渚，云海方壶。故园风景非殊。恍六载别来一梦如。想疏篁缺处，多应得笋，新松种后，迤渐成株。归去来兮，东楼南浦，烂醉何妨翠袖扶。明年必，记此时休厌，折简相呼。
沁园春·次前韵
作者：刘敏中
朝代：元

别后何如，两鬓全霜，寸心尚丹。但酒肠萧瑟，常因病窄，诗怀寥落，强为秋宽。无补公家，坐縻廪粟，自笑闲身也属宫。思君甚，只梦魂夜夜，水阻云艰。人才自古良难。问谁在、曹刘沈谢间。想羊公石畔，临风把酒，习家池上，待月凭阑。黄绢飞来，青灯无寐，盥手薰香百过看。还知否，怕中年丝竹，难久东山。
沁园春·畅泊然纯甫由山东佥宪谢病归襄阳，
作者：刘敏中
朝代：元

世事何穷，遇合无媒，飞升有丹。看兵尘蜗角，争知地窄，云垂鹏翼，岂信天宽。一语侯封，九阶夜转，白发十年不调官。人曾说，道本来分定，枉了心艰。苟非吾有诚难。问广厦何时千万间。羡柴扉草阁，自成潇洒，斜风细雨，不用遮拦。麾去青骢，呼来白鸟，要伴扁舟画里看。遨游耳，尽才情风调，付与溪山。
浣溪沙
作者：刘敏中
朝代：元

㶁㶁清流浅见沙。沙边翠竹野人家。野人延客不堪夸。旋扫太初岩顶雪，细烹阳羡贡余茶。古铜瓶子蜡梅花。
浣溪沙
作者：刘敏中
朝代：元

共说莲花似六郎。从来魏紫冠群芳。多情恨不一时香。也甚春风闲着意，许教国色嫁横塘。海枯石烂两鸳鸯。
浣溪沙
作者：刘敏中
朝代：元

拂旦恩麻下玉墀。六朝元老万人知。知公福庆世间稀。年过太公渔渭日，官如郑武相周时。一行金带五男儿。
浣溪沙·元夕前一日，大雪始霁，子京敬甫两
作者：刘敏中
朝代：元

酒，索茶，遂开玉川月团，取太初顶雪，和以山西羊酥，以石活火烹之。而瓶中蜡梅方烂漫，於是相与嗅梅啜茶，雅咏小酌而罢。作此词以志＊＊清流浅见沙。沙边翠竹野人家。野人延客不堪夸。旋扫太初岩顶雪，细烹阳羡贡余茶。古铜瓶子蜡梅花。
浣溪沙·次前韵
作者：刘敏中
朝代：元

世事恒河水内沙。乾忙谁遣强离家。如今老也不矜夸。检得闲书能引睡，暖来薄酒胜煎茶。一江风月四时花。
浣溪沙·贺赵文卿新娶，文卿昆仲第六，所娶
作者：刘敏中
朝代：元

共说莲花似六郎。后来魏紫冠群芳。多情恨不一时香。也甚春风闲着意，许教国色嫁横塘。海枯石烂两鸳鸯。
清平乐
作者：刘敏中
朝代：元

云窗月户。水秀山奇处。画里二三千里路。一步哦诗一住。诗中却也思家。寄来满纸烟霞。办了皇华事业，做成冷淡生涯。
清平乐
作者：刘敏中
朝代：元

山灵久望。要看游山状。酒榼诗囊空放荡。不肯凌风直上。快教去结山庵。安排暮历朝探。整顷衰年杖屦，并君飞出危岚。
清平乐
作者：刘敏中
朝代：元

繁华敢望。自喜清贫状。老屋三间空荡荡。几册闲书架上。客来或问中庵。平生虎穴曾探。隐几悠然不答，窗间笑指山岚。
清平乐
作者：刘敏中
朝代：元

茸茸碧草。点点金花小。十里青山山下道。地锦都教盖了。天然草软平匀。马蹄稳送行人。路断不堪回首，南风依旧黄尘。
清平乐·九月回至隆兴
作者：刘敏中
朝代：元

云峰咫尺。竹静芭蕉静。鹤绕苍苔行又立。不见高堂素壁。簿书驲骑匆匆。暂时留住衰翁。一片归心难画，野亭绣水秋风。
清平乐·山行见芍药
作者：刘敏中
朝代：元

山寒开晚。开也无人管。风里欹红颜色浅。恨与天涯共远。多时立马彷徨。一枝为挽余香。欲说扬州旧谱，怕渠分外凄凉。
清平乐·山行见芍药
作者：刘敏中
朝代：元
体裁：词

山寒开晚。开也无人管。风里欹红颜色浅。恨与天涯共远。多时立马彷徨。一枝为挽馀香。欲说扬州旧谱，怕渠分外凄凉。
清平乐·张秀实芍药词
作者：刘敏中
朝代：元

牡丹花落。梦里东风恶。见说君家红芍药。尽把春愁忘却。隔墙百步香来。数丛为我全开。拚向彩云堆里，醉时同卧苍苔。
清平乐·次前韵
作者：刘敏中
朝代：元

东皋晚望。尽了溪山状。一似龙湫浮雁荡。人在营丘画上。中间小小吾庵。君来共此奇探。啼鸟一声飞去，落花点破层岚。
清平乐·次前韵
作者：刘敏中
朝代：元

功名休望。且看龙钟状。身是龙钟心坦荡。大吉宜称上上。如今已结幽庵。溪山好处须探。料得山风知我，隔林吹下飞岚。
清平乐·次前韵
作者：刘敏中
朝代：元

悠扬酒望。点缀春情状。云气欲酣花气荡。语燕啼莺下上。水边柳阁松庵。遥遥眼力先探。一阵山风雨过，马头日脚烘岚。
清平乐·次前韵
作者：刘敏中
朝代：元

相亲相望。两个哦诗状。坐即堆豗行旷荡。怎着麒麟阁上。风岩水穴云庵。非君与我谁探。好兴最难忘处，半山斜日浓岚。
清平乐·次前韵
作者：刘敏中
朝代：元

相亲相望。两个哦诗状。坐即堆＊行旷荡。怎着麒麟阁上。风岩水穴云庵。非君与我谁探。好兴最难忘处，半山斜日浓岚。
清平乐·次前韵
作者：刘敏中
朝代：元

经春闭户。人不思量处。蓦地花神通一路。留得神仙肯住。相欢忘却无家。对花细引流霞。此日诗来肠断，望君东海西涯。
清平乐·此篇促游山
作者：刘敏中
朝代：元

今晨过望。尽得山形状。石险路危心欲荡。手拨白云又上。半空仰见仙庵。山灵许我高探。倦处旋倾春酒，不愁冒雨冲岚。
清平乐·此篇促游山
作者：刘敏中
朝代：元

今晨过望。尽得山形状。石险路危心欲荡。手拨白云又上。半空仰见仙庵。山灵许我高探。倦处旋倾春酒，不愁冒雨卫岚。
清平乐·用前韵，答郭斡卿二首
作者：刘敏中
朝代：元

松窗竹户。山气空蒙处。烟柳迷人花满路。此是中庵旧住。沙鸥久望归家。归心已接飞霞。他日乘轩过我，待君绣水之涯。
清平乐·白芍药
作者：刘敏中
朝代：元

何年金屑。飞上玲珑雪。一树风情谁解说。只有盈盈夜月。牡丹红叶相夸。铅华各自名家。为向看花人道，此花不在铅华。
清平乐·蜂房蚁户
作者：刘敏中
朝代：元

蜂房蚁户。总是容身处。脚底东西南北路。万古人行人住。出家何必离家。求仙不用餐霞。但得花开酒美，老夫欢喜逾涯。
清平乐·西野内翰奉使寄示佳篇累幅，三韩山
作者：刘敏中
朝代：元

吟之乐，而忘其涉之劳，固群子之所尚也。披赏之余，辄敢用清平乐韵少答雅贶，且以奉旋旆一笑云云窗月户。水秀山奇处。画里二三千里路。一步哦诗一住。诗中却也思家。寄来满纸烟霞。办了皇华事业，做成冷淡生涯。
清平乐·野芳亭观画罗汉
作者：刘敏中
朝代：元

千金不换。壁上阿罗汉。古怪清奇君细看。画是如来变现。天龙鬼物青红。断崖流水孤松。知在野芳亭上，恍然兜率天中。
渔家傲·饯表兄魏鹏举归华亭寓居
作者：刘敏中
朝代：元

矍铄诗翁人共许。远游不怕别离苦。梦里华亭亭下路。来又去。扁舟一叶轻如舞。二陆人材今似古。五湖风景饶烟雨。倦处一杯君自举。还有路。江山信美非君土。
满庭芳
作者：刘敏中
朝代：元

鞍马雄豪，搢绅驰骤，几年都付寻常。边城岁晚，莲幕锦生光。得意尊前一笑，遐冲具威凛秋霜。人谁似，胸怀豁落，温雅更文章。从军真乐事，功名那问，故国他乡。笑熊非渭水，龙卧南阳。从此鹏程高举，快天风万里无妨。回首怅，穷途狂客，摇荡叹行藏。
满庭芳·二舅魏知房戍沂州，见示此词，因次
作者：刘敏中
朝代：元

鞍马雄豪，绅驰骤，几年都付寻常。边城岁晚，莲幕锦生光。得意尊前一笑，遐冲具威凛秋霜。人谁似，胸怀豁落，温雅更文章。从军真乐事，功名那问，故国他乡。笑熊非渭水，龙卧南阳。从此鹏程高举，快天风万里无妨。回首怅，穷途狂客，摇荡叹行藏。
满庭芳·寿何聪山平章
作者：刘敏中
朝代：元

经济才难，升平事了，喜公亲见唐虞。精神如画，风节凛云衢。回首岩岩钜望，更须问、山斗何如。还知否，三朝旧德，眷倚在吁俞。高情谁得似，诗中元亮，易里尧夫。便萧然忘却，玉带金鱼。此意君恩亦许，三二日一到中书。公无倦，长开寿域，四海一蓬壶。
满江红
作者：刘敏中
朝代：元

十载京华，也曾是、飘零狂客。还有幸、公家兄弟，相逢相识。记得宣恩疏决日，柏台骢马秋官笔。甚人生聚散等闲间，都难测。摩抚手，天西北。放浪迹，江湖国。忽高轩飞下，今夕何夕。头上貂蝉看欲见，掌中珠颗今先得。暂放教、诗酒豁平生，公休惜。
满江红
作者：刘敏中
朝代：元

爱日回春，恰开放、江头梅萼。还更有、远山晴雪，竹溪松壑。晚节丰年人尽喜，良辰美景君须乐。便拚教寿酒一千钟，深深的。眉宇秀，胸怀廓。问谁识，平生略。只优游无事，笑谈宾幕。万里秋天鸿鹄志，高名四海麒麟阁。待此时、满意祝庄椿，扬州鹤。
满江红
作者：刘敏中
朝代：元

百花开后，殿余春、只有翻阶红药。人似春光留不住，半夜东风作恶。寥落离怀，苍凉行色，更与花前酌。浩歌一曲鸟，啼花自飞落。潇洒谁复如君，溪山如此，何限山中乐。政尔功名相促迫，眼底台东阁。我识君才，青云明日，万里秋天鹤。有时还梦，野亭亭下岩壑。
满江红·又次前韵
作者：刘敏中
朝代：元

我笑前人，痴绝甚、搔瓜钻李。天壤内、神奇腐朽，有所穷已。才见凌风霄汉上，忽看垂翅蓬蒿底。试闲将、得失遍思量，凡经几。无汝愧，从渠毁。非我有，何吾喜。但物来即应，尽心焉耳。一榻高眠人事了，一瓢乐饮家缘理。也何曾、直待马千蹄，童千指。
满江红·次韵答畅泊然
作者：刘敏中
朝代：元

满纸龙鸾，浑压倒、来禽青李。黄绢好、朝吟暮玩，爱之无已。玉刻来从千载上，宝珠出自重渊底。每相逢慰淡相于，如君几。无所见，哗然毁。安所有，同然喜。赖多情问我，病欤贫耳。一寸灰心寒欲尽，数茎绿发愁难理。说青帘高处有仙乡，无人指。
满江红·次韵答畅泊然
作者：刘敏中
朝代：元

满纸龙鸾，浑厌倒、来禽青李。黄绢好、朝吟暮玩，爱之无已。玉刻来从千载上，宝珠出自重渊底。每相逢慰淡相于，如君几。无所见，哗然毁。安所有，同然喜。赖多情问我，病欤贫耳。一寸灰心寒欲尽，数茎绿发愁难理。说青帘高处有仙乡，无人指。
满江红·病中又次前韵
作者：刘敏中
朝代：元

北去南来，凡几度、风沙行李。离又合、新欢旧恨，古今何已。风鉴俄瞻衡宇外，月明照见寒江底。问朱丝白雪尚依然，知音几。无所作，谁成毁。非所望，何悲喜。谓人生得失，卷舒天耳。病骨支离羁思乱，此情正要公料理。但无言、手捉玉连环，东南指。
满江红·病中又次前韵
作者：刘敏中
朝代：元

北去南来，凡几度、风沙行李。离又合、新欢旧恨，古今何已。风＊俄瞻衡宇外，月明照见寒江底。问朱丝白雪尚依然，知音几。无所作，谁成毁。非所望，何悲喜。谓人生得失，卷舒天耳。病骨支离羁思乱，此情正要公料理。但无言、手捉玉连环，东南指。
满江红·病中呈诸友
作者：刘敏中
朝代：元

昼景清和，南风扇、葛衣未试。知又是、梅黄时候，麦秋天气。宝鸭旋薰香篆小，绿阴生寂重门闭。有画梁双燕伴人愁，知人意。萤窗苦，貂蝉贵。穷与达，心如醉。个月来多病，不禁憔悴。讳疲怎谩衣带缓，怯眠却把窗儿倚。问阿谁、心绪正如今，还如此。
满江红·自述呈知己时有小言
作者：刘敏中
朝代：元

鸟飞兔走，叹劳生、浮世匆匆如此。眼底风尘今古梦，到了谁非谁是。击短扶长，曲邀横结，为问都能几。悠悠长啸，谩嗟真个男子。数载黄卷青灯，种兰植蕙，颇遂平生喜。冷笑纷纷儿女语，都付春风马耳。美景良辰，亲朋密友，有酒何妨醉。高歌一曲，二三知己知彼。
满江红·至元丙戌，敏中兴广平安思承同为御
作者：刘敏中
朝代：元

，而志意又同，以是交甚款。又畸思承得拜其兄今宣慰公于其家，公即欢然相接，倾倒如书。公时在京领漕运，明年为刑曹尚书。会夏暑，以恩例决诸司囚。敏中以御史公以秋官实同其事。旦夕相从者弥月，凡公之毅敏公恕，尽于斯得之，而情好益密矣。又再岁，思承为四川副按察之成都，敏中为御史都司，岁余，谢病归济南。已而闻公由刑曹宣慰云朔，又闻思承还京为冬官侍郎。今年癸巳夏六月，公复以宣慰来山东，常治益都，过济南，顾敏中于陋巷，且致思承之问。凡与思承别盖五年，而公则四年矣，陈契阔，甚相乐也。明旦，公已行矣，乃知公近有充闾之庆，则又喜焉，而独恨不得为一贺也。十月，公以行部复过济南，见公于皇华驿，退以鄙怀作乐府一篇献于公，以发一笑，其亦古人所谓情动于中，而形于言十载京华，也曾是、飘零狂客。还有幸、公家兄弟，相逢相识。记得宣恩疏决日，柏台骢马秋官笔。甚人生聚散等闲间，都难测。摩抚手，天西北。放浪迹，江湖国。忽高轩飞下，今夕何夕。头上貂蝉看欲见，掌中珠颗今先得。暂放教、诗酒豁平生，公休惜。
满江红·送李清甫赴西蜀提刑副使
作者：刘敏中
朝代：元

万古云霄，谁办得、妙龄勋业。长有恨、君恩未报，鬓毛先雪。紫诏俄从天关下，绣衣已逐星轺发。但七千里外望闱，三年别。忠与孝，心应切。行与止，君须决。说蜀中父老，望君如渴。地迥无妨鹰隼系，山深要静狐狸穴。着新诗、收拾锦城春，归来说。
满江红·送郑鹏南经历赴河东廉访幕
作者：刘敏中
朝代：元

宿酒初醒，秋已老、故人来别。情味恶、从前万里，不堪重说。大抵男儿忠孝耳，此身如叶心如铁。但始终夷险要扶持，平生节。湖海气，诗书业。霜雪地，风云客。问而今月旦，果谁豪杰。君去还经汾水上，依然照见齐州月。怕相思、休费短长吟，生华发。
点绛唇·人至承以二绝句见贶，清简幽深，情
作者：刘敏中
朝代：元

感慰可胜言哉。辄有小词，录奉一笑，且以寄企响之意云，刘敏中上短梦惊回，北窗一阵芭蕉雨。雨声还住。斜日鸣高树。起望行云，送雨前山去。山如雾。断虹犹怒。直入山深处。
玉楼春
作者：刘敏中
朝代：元

寻常聚散频惊岁。只许相思劳寤寐。心如胶漆定前缘，迹似燕鸿真拙计。弃瓢林下应无累。立马花边还可会。天开酒禁已多时，却甚不来同一醉。
玉楼春
作者：刘敏中
朝代：元

清官厨馔无兼味。饥待公庭人吏退。野人尊俎有余欢，明月可批风可脍。野人衰残清官贵。生死论交吾未愧。天开酒禁已多时，却甚不来同一醉。
玉楼春
作者：刘敏中
朝代：元

米如珠玉薪如桂。春畏旱霜秋畏水。匆匆鞍马去年间，夜夜可能安稳睡。今年却到澄清内。眼底功名真望外。天开酒禁已多时，却甚不来同一醉。
玉楼春
作者：刘敏中
朝代：元

野亭正在溪山际。溪泻寒声山滴翠。望君不见奈君何，好景满前谁与对。尽心王事君应瘁。暂息可能无少遂。天开酒禁已多时，却甚不来同一醉。
玉楼春·寿何平章
作者：刘敏中
朝代：元

泰山高压群山小。齐鲁百城青未了。岂知山更有聪山，暂出雨云周八表。说山才说聪山好。便觉泰山功烈少。聪山天要慰苍生，山不可移人不老。
玉楼春·次韵答王太常
作者：刘敏中
朝代：元

东生白日西生月。世累驱人何日彻。致身事业蒉为山，过眼纷华汤沃雪。心田莫说谁宽窄。室有空虚生夜白。醒时却校醉时言，笑杀观鱼濠上客。
玉楼春·雨中戏书
作者：刘敏中
朝代：元

玉簪叶趁芭蕉大。低映阶墀高映座。雨来时节一般鸣，点点声声要磨和。芭蕉重被风吹破。狼藉玉簪看又过。萧骚长与两相宜，赖有竹君三五个。
眼儿媚
作者：刘敏中
朝代：元
体裁：词

春来应怪洗妆悭。故作两回看。风流依旧，檀心晕紫，翠袖凝丹。玉容寂寞阑干泪，细雨豆花寒。多情谁管，今宵冷落，淡月东栏。
眼儿媚·赋秋日海棠，分韵得阑字
作者：刘敏中
朝代：元

春来应怪洗妆悭。故作两回看。风流依旧，檀心晕紫，翠袖凝丹。玉容寂寞栏干泪，细雨豆花寒。多情谁管，今宵冷落，淡月东栏。
破阵子
作者：刘敏中
朝代：元

画道十分意巧，不知一段天成。捉得山中独脚鬼，变作人间有尾丁。奇哉见未曾。说破何愁脱牡，把来真是持平。得力最宜高处柱，行倦还堪立地凭。衰年吾友生。
破阵子·野亭遣兴
作者：刘敏中
朝代：元
体裁：词

老眼偏宜大字，白头好映乌纱。诗不求奇聊遣兴，酒但成醺也胜茶。出家元在家。野水傍边种竹，草亭直下栽花。拙妇善供无米粥，稚子能描枯树槎。无涯还有涯。
菩萨蛮
作者：刘敏中
朝代：元

挈家来吃山城水。三年不剩公田米。何物办归装。一车风满箱。吾人垂泪叹。过客回头看。谁不爱清官。清官似子难。
菩萨蛮
作者：刘敏中
朝代：元

眼中有此妖娆色。花中无此风流格。一月一番新。一年都是春。盈盈花上月。几度圆还缺。不去卷金荷。奈渠花月何。
菩萨蛮 忆家庭月桂二首 其一
作者：刘敏中
朝代：元
体裁：词

新枝旧孕娇无力。翠销香雾阑干湿。秋月与春风。深红复浅红。相思幽梦苦。夜夜西窗雨。且莫怨芳菲。惜花人欲归。
菩萨蛮·山居遣兴
作者：刘敏中
朝代：元

众山围绕横塘路。中庵正向中间住。花木四时开。沙鸥日日来。门前车马驻。不得中庵趣。下马问中庵。庵中睡正酣。
菩萨蛮·春雪后，访友东山
作者：刘敏中
朝代：元

行行正向西山缺。遥遥望见东山雪。风色夜来间。杏花寒不寒。故人家远近。只向林东问。一径傍山开。鹊声迎我来。
菩萨蛮·月夕对玉簪独酌
作者：刘敏中
朝代：元

遥看疑是梅花雪。近前不似梨花月。秋入一簪凉。满庭风露香。举杯香露洗。月在杯心里。醉眼月徘徊。玉鸾花上飞。
菩萨蛮·次前韵
作者：刘敏中
朝代：元

看君自是丰年玉。赠行不用阳关曲。但把此心论。几人能似君。到官消息好。来岁春风早。再折绣江梅。寄君挥一杯。
菩萨蛮·次解安卿韵
作者：刘敏中
朝代：元

惜花不似东庵惜。近来恰得真消息。玉雪两三枝。暗藏和靖诗。看花谁可约。定与花斟酌。后阁盛筵开。老夫来不来。
菩萨蛮·盆梅
作者：刘敏中
朝代：元

纤条渐见稀稀蕾。孤根旋透温温水。但得一枝春。谁嫌老瓦盆。寒愁芳意懒。移近南窗暖。却怕盛开时。香魂来索诗。
菩萨蛮·绣江即事
作者：刘敏中
朝代：元

行云恰过前山北。靠山村落移时黑。脚底一声雷。北风截雨回。出门南望立。过客衣裳湿。问有雨如何。一倾三尺多。
菩萨蛮·送秦主簿赴宿迁二首
作者：刘敏中
朝代：元
体裁：词

绣江江水清如玉。梅花香满清江曲。风味此中论。可怜惟有君。江头春正好。别去君何早。折得一枝梅。送君三百杯。